7 Bulan Selepas Dimuat Naik, ‘Despacito’ Berjaya Memecah Rekod Tontonan Tertinggi YouTube

Sebuah rekod yang hebat buat dua penyanyi yang sebelum ini tidak dikenali ramai. Lagu yang berjaya menjadi tular serta terlibat dengan beberapa isu ini akhirnya berjaya memecah rekod tontonan tertinggi YouTube.

Mengutip jumlah tontonan sebanyak 3 billion, Despacito akhirnya berjaya mengalahkan jumlah tontonan yang sebelum ini menjadi milik Wiz Khalifa bersama Chalie Puth selama 3 minggu melalui lagu ‘See You Again’. Lebih hebat, ‘Despacito’ berjaya memecah rekod dalam tempoh yang singkat iaitu 7 bulan berbanding sebelum ini yang memerlukan 26 bulan.

Melihat kepada rekod tontonan music video akhir-akhir ini, jelaslah penggunaan bahasa bukanlah masalah utama untuk berjaya memikat hati orang ramai untuk menonton apatah lagi mengulanginya. Sebelum ini PSY telah melakukan perkara yang sama melalui lagu Gangnam Style.


Pejalan Kaki Ini Dilanggar Kereta. Apa Yang Berlaku Selepas Itu Lebih Mengejutkan!

Pada September 2014 yang lalu, seorang lelaki di South Korea telah dilanggar sebuah kereta. Tetapi sesaat selepas kemalangan itu tindakan lelaki ini lebih mengejutkan sehingga tergamam kita dibuatnya. Seriously?

Sebenarnya ia bukanlah sebuah kemalangan yang berlaku secara spontan. Lelaki ini didapati berlari ke arah kereta yang sedang dipandu, lalu dia menghumbankan badannya ke atas bonet kereta.

Kejadian itu membuatkan wanita di dalam kereta itu menjerit tetapi terdiam dan terkejut apabila lelaki ini menghentakkan kepalanya berkali-kali ke cermin kereta apabila menyedari cermin kereta tidak pecah.

Walau bagaimanapun perbuatan lelaki itu adalah sia-sia!

Pasti lelaki ini menyesal kerana perbuatannya itu telah dirakam oleh dashcam (car camera) kereta pasangan tersebut. Sekaligus menggagalkan lelaki ini mendapatkan wang.

Dipercayai atas desakan hidup, lelaki ini telah memplotkan kejadian ini seperti sebuah kemalangan bagi membuat tuntutan palsu ke atas insuran pemilik kereta kerana menyebabkan kecederaannya itu.

Lebih malang, dia mungkin disaman oleh pasangan ini atas serangan yang telah dilakukan.

Anda mungkin mahu memiliki dashcam selepas melihat rakaman itu.


8 Destinasi Menarik Dengan Harga Bajet Yang Boleh Dikunjungi Di Thailand

Nota Editor: Perkongsian ini adalah daripada Asri Kelantan di blog beliau CeritaKelantan. Kami kongsikan semula di Vocket dengan izin daripada penulis asal. Semoga ia dapat dijadikan rujukan untuk anda yang ingin travel ke Thailand.

Sejarah Khlong Saen Saep bukanlah sekadar terusan yang digali untuk mengalirkan air di dalam bandar Bangkok dan menjadikan ia tarikan untuk pengembara dan jalan pengangkutan rakyat yang semata-mata menghubungkan sungai Chao Phraya sehingga ke Prachin Buri dan Chachoengsao.

Jauh dari itu, sejarahnya sungguh pedih, menyakitkan dan mengalirkan beribu air mata manusia. Terusan ini dibina oleh ribuan rakyat yang dibawa dari Patani pada tahun 1837.

Siap dibina 3 tahun kemudian, galian terusan ini dilakukan atas arahan King Rama III semasa konflik Siam (Thailand) dan Annam (Vietnam) ke atas tanah Kemboja.

Pembinaannya untuk memudahkan urusan ketenteraan dan senjata dibawa ke sana. Jangan ketinggalan untuk meneroka terusan ini dengan perkhidmatan bot yang ada.

Menikmati Sungai Chao Phraya pada waktu malam sungguh mengasyikkan, begitu romantik.

Lagi romantik bila menikmati cahaya matahari pada waktu petang sehingga ke malam dengan lampu-lampu wat yang terpasang, asyik! Sudah menonton Sunset at Chao Phraya? Oh romantik!

Awal disember, ketika penulis berkunjung ke Bangkok, jalan sekitar Democracy Monument sungguh meriah dengan lampu-lampu yang dipasang sebagai persembahan untuk Raja sempena kelahiran beliau.

Kali ini program yang dianjurkan adalah ‘Bike for Dad’, dari sebesar-besar lorong jalan raya sehingga ke sekecil lorong promosi Bike for Dad begitu mendapat sambutan dengan jualan barangan promosi seperti baju dan segala barang lagi dengan logo Bike for Dad.

Democracy monument begitu dekat dengan Khaosan Road, kerana itu pada waktu malam kawasan ini hidup dengan ramai orang.

Baca:Itinerari Bajet Untuk Trip 4 Hari 3 Malam Ke Koh Lipe, Thailand

Sebagai memperingati kemenangan Thailand dalam Perang Perancis-Thai, monumen ini telah didirikan sekitar Jun 1941.

Thailand merampas kembali beberapa wilayah di barat dan utara Kemboja dan selatan Laos yang ketika itu dijajah Perancis di Indo-China.

Sebelumnya, wilayah ini milik kerajaan Siam yang diserahkan kepada Perancis pada tahun 1893 dan 1904. Bercakap soal hak pemilikan yang ‘sebelum-sebelum’, tanah ini juga sebenarnnya bukanlah milik Siam.

Namun apabila politik menjadi pandangan terhadap sejarah, maka Siam mempunyai hak keatas kawasan tersebut. Begitu simplistik politik menguasai sejarah.

Mudah sahaja untuk sampai di Victory Monument, dari Hua lamphong MRT Station berhenti di stesen MRT Sukhumvit dan buat pertukaran dengan menaiki BTS di Asok yang bersebelahan dan terus menghala ke BTS Victory Monument.

Sistem MRT dan BTS dikendali oleh dua syarikat berbeza, jadi jika sekadar buat trip pendek ke Bangkok, tidak perlulah menggunakan kad kerana MRT sediakan satu kad khusus dan BTS juga satu kad khusus.

Bukan seperti di Malaysia, mana-mana kad touch n go boleh sahaja digunakan pada LRT atau Komuter dan lain-lain perkhidmatan.

Sebut sahaja Lopburi, kita akan terpesona dengan bunga-bunga matahari. Bukan sekuntum dua, tapi bejuta.

Ladangnya seluas mata memandang (lebih luas dari sawah-sawah padi yang ada di Kedah).

Selain tarikan bunga matahari, di sini kita boleh berkunjung ke kawasan istana lama (mirip Ayutthaya) yang sudah dijadikan muzium, menikmati bot melalui sungai, meyaksikan gelagat monyet yang banyak di sesetengah tempat dan melalui lorong-lorong kecil yang tidak jauh dari stesen keretapi.

Tidak rugi untuk berkunjung ke sini dengan tiket keretapi dari Bangkok hanya 50 Thai Bath.

Oleh sebab laluan keretapi untuk ke sini menghala ke utara (Chiang Mai) kita boleh merancang untuk berhenti seketika di Lopburi, kemudian barulah terus menyambung perjalanan ke Chiang Mai.

Atau kita boleh merancang dan membuat pilihan untuk berhenti di Ayutthaya atau Lopburi terlebih dahulu atau berhenti di kedua-duanya, Ayutthaya, kemudian Lopburi, dari Lopburi terus ambil keretapi ke Chiang Mai pada pukul 10 malam.

Dengan perancangan yang baik, kita boleh mengembara lebih dari satu tempat yang jauh-jauh jaraknya dalam masa sehari. Jimat wang dan masa!

Lopburi ada sejarahnya juga, semasa kerajaan Ayutthaya dibangunkan pada abad ke-14, Lopburi adalah kubu kuat pemerintah Ayutthaya.

Ia kemudiannya menjadi ibu kota kerajaan Ayutthaya semasa pemerintahan Raja Narai pada pertengahan abad ke-17 dan raja tinggal di sana kira-kira selama setahun lapan bulan. Tidak hairan, Lopburi dipenuhi tinggalan istana lama yang megah.

Baca: Gadis Ini Berkongsi Itinerari Lengkap Travel Dengan Keretapi Dari Malaysia Ke Chiang Mai

Tiada apa yang harus dikesali Jepun hari ini akan perbuatan orang-orang tua mereka dahulu yang membuat ramai jiwa-jiwa tidak berdosa mati semata-mata rakus politik kuasa.

Jepun yang hari ini bukanlah Jepun yang dahulu. Pun begitu iktibar besar harus diambil oleh mana-mana negara yang mengamalkan politik kuasa (walaupun sememangnya yang menyertai parti politik sudah tentu sahaja memasukkan kakinya ke dalam kotak kekuasaan).

Iktibarnya mudah sahaja, jangan ulangi lagi peperangan, tapi tanpa iktibar dan amalan politik kuasa, walaupun dengan kemunculan teknologi canggih, sebenarnnya teknologi tidak menyelesaikan masalah.

Tanah syria masih menjadi mangsa peperangan.

Ramai pengunjung singgah di sini untuk menikmati keajaiban air terjun 7 tingkat, melihat jambatan yang masih digunakan sehingga kini untuk laluan keretapi di sungai Kwai.

Setakat pengalaman penulis, 2 check point jambatan yang dibina di atas sungai Kwai. Satunya di stesen Kwai Bridge (jambatan dibina menggunakan besi-moden) dan satu lagi di Tam Krasae (jambatan dibuat dari kayu).

Jarak dari stesen Kwai Bridge ke Tam Krasae mengambil masa 1 jam 20 minit manakala dari Bangkok (Stesen Thon buri) untuk sampai di Kanchanaburi mengambil masa selama 2 jam 40 minit.

Menaiki bas, bagi sesetengah orang yang ke luar negara bukanlah sesuatu yang membanggakan dan bukanlah sesuatu yang menarik untuk dikongsi kepada umum.

Kota pesat Bangkok sehingga sekarang masih mengekalkan perkhidmatan bas ini. Rakyat Thailand yang hidup di Bangkok mempunyai kuasa pasaran untuk memilih perkhidmatan awam yang lebih murah.

Bayaran setiap kali menaiki bas ini hanyalah 6.5 Bath (6.5 Sen). Sebagai pengembara, pengangkutan ini sungguh menjimatkan walaupun untuk sampai ke satu-satu destinasi mengambil masa yang agak lama.

Tetapi bukankah pengalaman yang tidak boleh dijual beli? Hanya orang yang menaikinya sahaja akan merasainya.

Sungai Golok terpatri sejarahnya. Za’ba dalam menulis pengalaman pengembaraannya begitu cermat sekali.

Melalui Pengembaraan ke Kedah, Perlis dan Kelantan, beliau mencatatkan keretapi dari Thailand melalui Sungai Golok dan berhenti di stesen terakhir di Rantau Panjang.

Catatan tersebut asalnya diterbitkan dalam keluaran Majalah Guru pada tahun 1928 hingga tahun 1929, yang kemudia barulah dibukukan. Za’ba menyentuh tentang sosial, pendidikan dan ekonomi hasil dari pemerhatian beliau dari pengalaman pengebaraan beliau, disertai dengan komen dan kritikan sosial.

Malah Nippan (penulis Thailand), melalui karyanya Butterfly and Flowers yang diterbitkan pada 1977, memaparkan kehidupan masyarakat Selatan Thailand dengan kehidupan penyeludupan beras yang begitu memeritkan untuk mencari rezeki.

Walaupun secara halus Nippan tidak secara jelas menonjolkan di manakah kawasan sempadanan yang dilatarkan, namun kita tahu, di sempadanan Sungai Golok, kerja ini wujud.

Baca lagi: Travel 6 Hari Di Pulau Pinang Dan Bangkok Dengan Bajet RM500

LIKE dan FOLLOW Vocket di Facebook serta Instagram


25 Cara Membersihkan Alat-Alat Di Rumah Yang Mudah Dan Berkesan

Mengemas rumah bukanlah kerja yang mudah dan harus dilakukan setiap hari. Dari muntah, kencing anak, habuk dan sinki tersumbat, nampaknya kerja mengemas tidak akan pernah habis. Di sini kami ingin berkongsi 25 hacks yang akan membuatkan kerja membersihkan alat-alat di rumah anda menjadi lebih mudah.


Destinasi ‘Syurga Makanan’ Pelancong, Ini Lokasi Tempat Makan Menarik Di Pulau Pinang Wajib Anda Kunjungi

Sebut sahaja Pulau Pinang, pasti anda sudah terbayang keenakan pelbagai makanan terutama sekali nasi kandar. Boleh dikatakan setiap restoran nasi kandar di Pulau Pinang sentiasa penuh dan ramai orang sanggup beratur untuk mencubanya.

Kali ini kami telah ke Pulau Pinang tetapi bukanlah untuk memburu nasi kandar tetapi hanyalah mencuba tempat makan lain yang mungkin tidak ramai ketahui. Kiranya, bolehlah anda nikmati hidangan selain nasi kandar di Pulau Pinang dan pastinya sedap. Ayuh kita mulakan!

Kebiasaanya ramai orang akan cadangkan untuk mencuba Roti Canai Transfer Road atau Roti Canai Gemas Brother tetapi Roti Canai Jalan Arygyll ini tidak akan menghampakan anda terutama sekali yang menyukai kari kambing.

Bagi kami, kuahnya yang pekat dihidang bersama sambal istimewa cukup membuatkan kami terpesona dengan rasanya. Malah, daging kambingnya yang besar dan lembut membuatkan kami lebih berselera.

Untuk pengetahuan anda, kedai ini cukup dikenali dalam kalangan masyarakat tempatan dan boleh dikatakan seawal 9 pagi sudah ramai serbu kedai makan ini. Oleh itu, anda dinasihatkan pergi awal agar tidak perlu menunggu lama dan beratur.

Terhasilnya Nasi 7 Benua ini daripada kepelbagaian nasi yang ada dalam hidangan yang kelihatan seolah-olah benua. Ianya terdiri daripada adalah nasi minyak, nasi tomato, nasi lemak, nasi hujan panas, nasi lemuni, nasi putih, dan nasi kacang.

Untuk lauk pula, anda boleh memilih dan meletaknya sendiri lauk yang anda ingini.  Lokasi kedai ini bersebelahan Stadium Sungai Ara, atau berdekatan dengan Penang International Sports Arena (PISA) yang lebih dikenali sebagai SPICE.

Anda dinasihatkan untuk datang ke kedai ini sebelum jam 12 tengahari bagi mengelakkan bersesak ataupun lauk habis. Kedai ini cukup terkenal dalam kalangan penduduk tempatan dan juga pelancong.

A post shared by Mimie Yuzi (@mimieyuzi)

Irama Dining adalah sebuah restoran makanan Melayu klasik. Apabila berkonsepkan ala Melayu klasik, maka makanan yang disajikan haruslah makan berhidang.

Menariknya, makanan berhidang dalam satu set dan nasi juga dialas menggunakan daun pisang. Malah, menu juga mengetengahkan masakan Melayu yang boleh dikatakan anda boleh rasa bahan segar digunakan dalam masakan.

Dekorasi restoran ini juga cantik dan kain bercorakkan batik diletakkan sebagai alas meja menepati tema yang diketengahkan. Pastinya, restoran ini sesuai untuk anda yang mahu menikmati hidangan dengan suasana selesa dan paling penting makanannya enak.

Kafe Lagenda House ini menyediakan hidangan Indonesia dan antara kafe hipster terkenal di Pulau Pinang. Antara menu yang wajib anda cuba ialah Gado-Gado, Set Ayam Penyet, Set Ikan Bakar dan Set Rendang Ayam.

Selain mengetengahkan hidangan Indonesia, terdapat juga makanan barat untuk anda cuba. Uniknya, nama-nama menu di kafe ini menggunakan nama filem P. Ramlee dan juga dekorasi kafe ini juga meletakkan beberapa poster filem P. Ramlee serta dihiburkan dengan alunan muzik yang merdu.

A post shared by Lagenda Cafe Penang (@lagendacafepenang)

Kafe ini memberikan vibe gabungan tradisional dan moden. Sebelum terlupa, bagi makanan asian fusion, makanan akan dihidangkan bersama ‘side dish’ yang diletakkan dalam bekas berbentuk congkak.

A post shared by WHEELER’S | CAFE & BAR (@wheelerspenang)

Bagi anda yang gemar minum kopi dan mahukan makanan western, apa kata anda kunjungi kafe Wheeler’s ini. Antara kopi yang boleh anda cuba ialah Tiramisu Latte, Toffee Nut Latte, Espresso Panna Cotta dan Penne Arabiatta.

Bukan itu sahaja, banyak makanan yang boleh anda cuba dan kafe ini sangat sesuai untuk anda yang mahu lepak bersama rakan-rakan anda dengan suasana tenang.

Malah, dekorasi kafe ini cukup cantik dan semestinya ‘insta-worthy’. Bolehlah anda ambil gambar banyak-banyak dan muat naik di media sosial untuk dikongsikan.

Satu lagi kafe yang menjadi tumpuan penduduk tempatan dan juga pelancong. Terletak di dalam tiga rumah warisan dengan hiasan dalaman yang bergaya, China House menonjolkan konsep pelbagai dimana ia tampil dengan kafe yang turut memiliki galeri seni dan ruang acara.

Sejujurnya, kami cukup terpegun dengan rekaan dalaman kafe ini dan membuatkan kami berasa seperti berada di era yang berbeza. Selain kopi, kafe ini juga menyajikan pelbagai jenis kek dan setiap satunya menawarkan rasa yang cukup istimewa.

Malah, anda juga berpeluang untuk bergambar di banyak sudut disediakan di sekitar kafe. Kafe ini terletak di jalan Chulia dan dibuka setiap hari dari jam 9 pagi hingga 12 tengah malam.

Terletak di Jalan Chulia, Halab Penang merupakan restoran Timur Tengah di dalam bangunan kolonial lama. Selain daripada menyajikan makanan arab yang asli dan enak, restoran ini juga sesuai untuk bersantai dan selesa.

Antara menu yang boleh anda pesan di sini ialah shawarma, hummus dan roti pita, nasi Arab dan krep. Saiz hidangannya cukup besar dimana berbaloi dengan harga yang ditawarkan.

Lebih menarik, dekorasi dan hiasan kedai sangat cantik dari luar hingga ke interior membolehkan anda bergambar di setiap sudut kedai. Semestinya kaki foto akan suka makan di kadai ini.

Secara jujurnya, mesti ada daripada anda yang pernah cuba Mee Sotong Hameed Pata ini. Bagi yang belum pernah cuba, pasti anda akan jatuh cinta pandang pertama selepas mencubanya.

Mana tidaknya, rasa yang pedas-pedas manis ini akan membangkitkan selera anda dan juga anda akan dapat rasai kesegaran rasa sotong. Untuk pengetahuan anda, mee sotong ini dihasilkan dengan cara menggoreng sotong bersama dengan rempah, taugeh, telur, ubi kentang dan sambal sotong.

Kedai Mee Sotong Hameed Pata ini sudah mula beroperasi sejak tahun 1978 dan terletak di Esplanade Park. Penggemar sotong kena cuba mee sotong ini!

Sebenarnya banyak tempat makan yang best boleh anda cuba di Pulau Pinang selain daripada nasi kandar. Tunggu apa lagi? Jika ke Pulau Pinang, sudah tidak perlu pening kepala untuk buat pilihan.

Tahukah anda bahawa Pulau Pinang rancang mahu haramkan ‘homestay’? Klik pautan di bawah untuk ketahui lanjut.

Mahu Elak Gangguan Penginapan Pelancong, Pulau Pinang Rancang Haramkan ‘Homestay’

Top 5 Kafe Di Pulau Pinang Yang Rakyat Kuala Lumpur Tidak Tahu


15 Destinasi Travel Yang Paling Fotogenik Buat Kaki Gambar

Setiap orang pastinya mempunyai sebab tersendiri kenapa pergi travel, dan antara alasan yang paling laku adalah melihat keindahan bumi Tuhan dengan pandangan mata sendiri. Tidak dinafikan, ciptaaan Tuhan di muka bumi semuanya indah-indah belaka. Agungnya!

Travel dan gambar berpisah tiada, itulah yang bakal menjadi bukti dan kenangan anda untuk dimemorikan pada masa mendatang. Oleh itu, kami cuba senaraikan beberapa destinasi paling fotogenik yang ada di planet bumi khas buat anda yang suka bergambar. Destinasi ini bukan hanya cantik dibidik lensa, malah secara zahirnya juga sangat memukau dipandang mata.

Jadi tidak hairanlah kenapa destinasi ini menjadi pilihan paling ramai dikunjungi pelancong. Selain itu, destinasi ini mungkin boleh memberikan anda motivasi dan idea baharu. Maka persiapkan diri untuk mengganti bingkai permandangan yang sering dilihat setiap hari.

3.  Jackson Hole, Wyoming. Amerika Syarikat

Masih lagi tercari-cari destinasi travel untuk tahun ini? Kami cadangkan anda pergi ke salah satu destinasi yang tersenarai di atas. Serius cantik!


10 Destinasi Travel Terbaik Di Asia Tahun 2017

Duit sudah ada, hati mahu travel tapi ada satu lagi masalah. Tak tahu nak pergi ke mana, terlalu banyak pilihan jadi susah nak buat keputusan. Lebih-lebih lagi semuanya pun best!.

Jika anda mengalami kemurungan seperti ini, saya cadangkan anda untuk memilih salah satu daripada destinasi terbaik di Asia pada tahun 2017. Senarai ini dikutip melalui laman Lonely Planet dalam ketegori ‘Best in Asia’.

Hokkaido, Jepun ditempatkan dalam tangga teratas daripada 10 yang terbaik di Asia. Jika ingin berkunjung ke negara matahari terbit, Hokkaido mungkin boleh dijadikan pilihan. Sesuai buat pencinta alam semulajadi yang mahukan permandangan segar. Di sini anda berpeluang menikmati hidangan menu makanan laut, paling popular ketam dan landak laut.

Digelar sebagai ‘centre of the universe’, Shanghai adalah bandar yang cukup meriah sekali. Shanghai merupakan kota terbesar bagi rakyat Republik Tiongkok dan ianya terletak di tepi sungai terpanjang di Asia iaitu Changjiang.

Shanghai juga merupakan pusat ekonomi, perdanganan dan komunikasi yang terpenting di China. Di antara lokasi paling popular di Shanghai adalah Menara Oriental Pearl, Longhua Temple, Zhujiajiao Ancient Town dan kota lama Nanshi.

Jeonju merupakan salah satu perkampungan tradisional yang masih terpelihara di Korea Selatan dan paling menarik, di sinilah tempat kelahiran makanan paling popular di Korea iaitu bibimbap.

Tempat ini dahulunya merupakan tempat jajahan yang penuh dengan kezaliman, namun sekarang tidak lagi. Ia kini menjadi salah satu destinasi terbaru yang wajib dikunjugi di Asia. Hutan tropika yang kaya dengan hidupan liar dan pantai yang cukup untuk menggoda siapa sahaja yang berkunjung ke sini. Kecantikan terumbu karang yang terdapat di sini akan memberikan anda pengalaman menyelam yang terbaik di Vietnam.

Bandar metropolitan yang kaya dengan pelbagai budaya, Hong Kong masih kekal sebagai destinasi pelancongan terbaik di Asia. Buat pengetahuan anda, Hong Kong merupakan bahagian penting dalam mengekalkan budaya dan sejarah di dunia. Di kalangan pelancong pula, Hong Kong lebih terkenal sebagai tempat untuk shopping barang mewah dan berjenama.

Namun, bukan sekadar itu sahaja. Hong Kong akan menawarkan permandangan terbaik di laut mahupun di darat sehingga dikatakan setiap sudut yang ada di negara ini selalunya terdapat sesuatu yang baru dan unik.

Tiada bajet untuk ke luar negara? Jangan risau, anda masih lagi berpeluang menikmati ke salah satu destinasi terbaik di Asia dan destinasi ini memang sangat terkenal dikalangan pelancong luar ataupun dalam negara. Destinasi yang di maksudkan ini tidak lain tidak bukan adalah Ipoh, Perak atau lebih dikenali sebagai bandar hipster.

Nak tahu kenapa Ipoh sangat  best sampai termasuk dalam senarai terbaik di Asia? Baca di sini.

Pemuteran, Bali ini terkenal sebagai destinasi yang cukup tenang. Buat anda yang mahu lari jauh dari suasana kesibukan, Pemuteran adalah destinasi paling disyorkan untuk bermeditasi. Di sini juga terkenal dengan tempat pelancongan kuil bawah laut. Aktiviti menyelam adalah perkara paling seronok dilakukan di sini.

Oleh kerana Krabi terlalu ekstrim, anda boleh cuba berkunjug ke Pulau Trang di Thailand. Di sini berbeza dengan Phuket atau Koh Samui yang mana padat dengan pelancong. Keindahan permandangan yang dihidangkan dengan kejernihan air berkaca sukar untuk ditolak. Trang juga merupakan muara kepada budaya Melayu, Kemboja, Thai dan Tionghoa.

Jika anda fobia dengan tahap kebersihan di India, jangan cepat bersangka buruk. Meghalaya, India adalah destinasi best di India untuk dicuba. Di sinilah terletaknya perkampungan Mawlynnong, iaitu perkampungan paling bersih di dunia. kecantikan kampung ini terserlah dengan air terjun yang dikelilingi kehijauan alam dan bunga-bunga seperti orkid.

Taiwan terkenal memiliki ratusan tempat pelancongan menarik, khazanah antik tertua dunia, monumen mengagumkan, senibina bangunan menawan dan keunikan budayanya sudah cukup untuk ‘membuka mata’ penduduk negara luar untuk melancong ke Taiwan. Jika anda bercadang untuk pergi ke Taiwan, jangan lupa untuk berkunjung ke Taitung. Tempat unik ini digelar sebagai tempat terletaknya pelbagai rahsia yang mengagumkan di Taiwan.


Detak Jantung Bumi, Bunyi Misteri Yang Datang Setiap 26 Saat

Detak jantung Bumi tidak dapat didengar dengan menggunakan telinga. Ia terdiri daripada gelombang elektromagnetik frekuensi sangat rendah (ELF).

Sejak tahun 1960, ahli seismologi di beberapa benua telah mengesan denyutan misteri yang dihasilkan setiap 26 saat. Tetapi dalam 60 tahun terakhir, tidak ada yang dapat merungkai kewujudan bunyi misteri terbabit.

Untuk rekod, ‘Detak jantung Bumi’ pertama kali didokumentasikan adalah pada tahun 1962 oleh John Oliver, seorang penyelidik di Oservatorium Geologi Lamont-Doherty, Universiti Columbia.

Dia mendakwa bahawa bunyi itu datang dari suatu tempat di sekitar Lautan Atlantik atau bahagian khatulistiwa. Dia turut mendakwa bahawa bunyi itu akan bertambah kuat pada musim panas di bahagian utara Bumi.

Pada tahun 1980 pula, Gary Holcomb, ahli geologi Amerika Syarikat juga mendakwa mendengar bunyi misteri terbabit. Dia mengatakan bahawa bunyi itu makin kuat kedengaran semasa ribut.

Sejak itu, dakwaan bunyi misteri dari kedua-dua penyelidik tersebut tidak berjaya dirungkaikan dan ia kekal misteri selama lebih dua dekad, sehinggalah seorang pelajar di University of Colorado, Boulder, sekali lagi mendakwa telah berjaya mengesan bunyi terbabit.

Mike Ritzwoller, ahli seismologi di University of Colorado, baru-baru ini memberitahu Discover Magazine bahawa sebaik sahaja mereka melihat data pelajar lulusan Greg Bensen, dia dan penyelidik Nikolai Shapiro tahu ada sesuatu yang pelik mengenai denyutan nadi tersebut.

Mereka mula bekerja dengan menganalisis setiap titik dari setiap sudut, mereka juga menganalisis setiap data dan instrumen mereka. Ritzwoller dan Shapiro bahkan memancarkan sumber nadi ke lokasi di Teluk Guinea, bahagian pantai barat Afrika.

Ritzwoller dan pasukannya turut mengkaji dengan lebih mendalam kaji selidik yang dilakukan oleh Oliver dan Holcomb. Kajian yang diterbitkan pada 2006 tersebut gagal menjelaskan apa sebenarnya yang mencipta bunyi detak jantung bumi.

Pada tahun 2011, Garret Euler, seorang pelajar siswazah di Washington University mendakwa bahawa bunyi itu adalah gelombang yang berasal di suatu bahagian Teluk Guinea yang disebut Bight of Bonny. Walaupun teori ini dilihat relevan, tetapi tidak ada orang yang yakin dengan dakwaan Euler.

Manakala pada tahun 2013, Yingjie Xia, seorang penyelidik dari Institut Geodesi dan Geofizik di Wuhan, China, menyatakan bahawa bunyi detak jantung bumi itu adalah disebabkan aktiviti gunung berapi. Dia mendakwa bahawa bunyi terbabit lahir di kawasan gunung berapi di pulau Sao Tome.

Bagaimanapun, kedua-dua teori ini gagal menjelaskan bagaimana bunyi detak jatung bumi itu lahir. Terdapat pelbagai soalan yang tidak dijawab dan terdapat banyak misteri yang tidak dirungkai. Bagi para penyelidik, mereka sebenarnya tidak berminat untuk mengorek lebih dalam dari mana datangnya bunyi terbabit.

“Ada perkara-perkara tertentu yang kita fokus dalam seismologi,” jelas ahli seismologi Doug Wiens. “Kami ingin mengetahui struktur di bawah kerak bumi, perkara seperti itu. Isu ini hanya pengetahuan luar apa yang biasanya kita kaji… [kerana] ia tidak ada kaitan dengan memahami struktur bumi. ”

Terdahulu, NASA dilaporkan sedang mengkaji asteroid gergasi yang bernilai RM 41,563,418,211,000,000,000. Klik pautan di bawah untuk membaca.

NASA Kaji Asteroid Gergasi Yang Bernilai RM41,563,418,211,000,000,000

NASA Kongsi Imej Perbezaan Kawasan Hutan Di Antara Sarawak Dan Brunei

NASA Tawar RM85,000 Kepada Sesiapa Yang Berjaya Mencipta Tandas Dan Ini Adalah Syaratnya


Detective Conan ‘Tumpaskan’ Avengers Di Pawagam Jepun

Pasti ada di antara anda yang menggemari siri anime Detective Conan dan masih lagi menonton siri tersebut. Siri tersebut yang membuatkan penontonnya berfikir secara kritis pastinya menjadi pilihan buat penonton yang sukakan filem ini.

Menariknya, filem Detective Conan: The Fist of Blue Sapphire yang baru seminggu ditayangkan di Jepun telah berjaya mengatasi filem Avengers: Endgame. Filem Avengers: Endgame telah menjadi hits di seluruh dunia tetapi hanya mampu bertahan selama seminggu di Jepun.

The 23rd Detective Conan feature film, ‘Konjou no Fist’ beats Avengers : Endgame in latest box office report from Japan.

CONAN KEEPING IT STEADY. 😌👌🏻https://t.co/zkN1vdeKvT pic.twitter.com/CAPecAqTXZ

— ӀɑӀɑíиҽ 🍥 ɢɪᴠᴇ ᴜs ᴜɴɴᴀᴛᴜʀᴀʟ 2ɴᴅ sᴇᴀsᴏɴ (@yullaineedesu) May 12, 2019

Untuk pengetahuan anda, perkara ini bukan pertama kali berlaku di Jepun kerana filem Detective Conan: Zero the Enforcer sebelum ini berjaya membuat kutipan tiket yang jauh lebih banyak daripada tayangan pembukaan Avengers: Infinity War. Ini menunjukkan bahawa rakyat di Jepun sangat menyokong industri perfileman mereka.


Detective Conan Kalahkan Avengers: Infinity War

Disaat Avengers: Infinity Wars berjaya menjadi filem box office terhangat sepanjang seminggu pembukaan di berpuluh buah negara termasuk Malaysia, Detective Conan: Zero the Enforcer berjaya membuatkan filem Avengers jatuh ke tempat kedua di Jepun.

Lebih mengangumkan, filem yang sudah ditayangkan selama tiga minggu ini masih lagi mengungguli carta box office di Jepun meskipun dengan kehadiran filem epik daripada Marvel.

Dari segi promosi, jelas Marvel masih gagal dalam menarik perhatian penonton di Jepun. Kolaborasi bersama anime pilihan ramai iaitu My Hero Academia ternyata masih belum mampu menandingi filem Detective Conan: Zero the Enforcer.

Kutipan yang berjaya dikutip Marvel pada filem terbaru mereka juga didapati jatuh 16.4% berbanding filem Avengers: Age of Ultron dengan jumlah penjualan 437,000 tiket setakat ini di Jepun.

Tahniah diucapkan buat pihak produk Detective Conan. Penonton Jepun berjaya membuktikan ‘adiwira’ negara mereka masih menjadi pilihan berbanding negara luar.


Detik Cemas Pekerja Pelabuhan Kaohsiung Selamatkan Diri Daripada Runtuhan Kren

Seorang cedera dan dua lagi terperangkap setelah sebuah kapal kontena telah bertembung dengan kapal lain semasa cuba berlabuh lalu menyebabkan dua buah kren kontena runtuh di Pelabuhan Kaohsiung hari ini.

Memetik laporan Taiwan English News, sebuah kapal kontena sepanjang 316 meter yang dimiliki oleh OOCL Shipping Company telah melanggar sebuah kapal YONGYANG milik Yangming Shipping ketika cuba berlabuh di Pelabuhan Kaohsiung.

Happened at Kaohsiung port pic.twitter.com/YYyLHY52d5

— penanam anggur (@anthraxxxx) June 3, 2021

Perlanggaran itu menyebabkan salah satu daripada empat kren kontena runtuh. Kemudian, ia telah melanggar beberapa buah kontena yang tersusun di atas pelabuhan tersebut lalu menyebabkannya juga runtuh.

Situasi panik tersebut menyebabkan ramai pekerja yang berada di kawasan tersebut bertempiaran melarikan diri bagi menyelamatkan nyawa masing-masing.

The cause of the accident pic.twitter.com/UuMw9JUacL

Menurut Taiwan English News lagi, seorang lelaki berusia 58 tahun telah dirawat di Hospital Besar Yuan setelah mengalami luka di bawah lengan serta melecet pada salah satu kakinya. Mangsa juga menjalani pemeriksaan sinar-x untuk memeriksa kecederaan dalaman kerana dia mengalami ketidakselesaan dada.

Manakala dua lagi mangsa yang terperangkap telah berjaya diselamatkan kira-kira pukul 12.44 petang tanpa mengalami sebarang kecederaan.

Pelabuhan Kaohsiung adalah pelabuhan terbesar di Taiwan dan pelabuhan ke-15 terbesar di dunia. Kira-kira tiga perempat kontena Taiwan memasuki dan keluar melalui pelabuhan ini.

Pada bulan Mac lalu, ekonomi dunia tersekat sementara apabila kapal ‘The Ever Given’ tersangkut di Terusan Suez.

Kerana ‘The Ever Given’ Tersangkut, Puluhan Kapal Kontena Terperangkap Di Terusan Suez

Kesesakan Di Terusan Suez Buat Satu Dunia Rugi RM1.6 Bilion Per Jam

Kapal Ever Given ‘Ditahan’ Pihak Kerajaan Mesir, Perlu Bayar Ganti Rugi RM4.1 Bilion


Detik Cemas Saat Kelahiran Seorang Bayi Yang Tidak Menunjukkan Sebarang Reaksi

Lebam, kaku tiada kedengaran jerit tangis setelah keluar dari perut ibu. Kisah benar ini berlaku sekitar tahun 1990-an, keadaan hospital yang masih tidak mempunyai frasarana yang mencukupi untuk menangani sebarang perkara yang sukar dijangkakan.

Kepakaran Dr. Patrick Maldague, Médecin Sans Frontières Belgium dan Sister Marie-Josephine, seorang bidan benar-benar diuji.

Benarlah, ‘ajal dan maut itu di tangan Tuhan‘.


Detik-detik Seorang Lelaki Membeli Tuala Wanita Ini Sangat Kelakar

Anda mungkin tahu bahawa ini perkara terakhir yang lelaki mahu tolong kerana mereka pasti berasa malu apabila terpaksa memilih dan membayarnya di tempat awam. Tetapi kadang-kala tidak dapat dielakkan apabila orang tersayang mengalami ‘kebocoran’ di luar jangkaan sehingga memaksa lelaki ke kedai, mencarinya dan membeli.

Berbeza pula dengan lelaki-lelaki dibawah ini apabila ia kelihatan seolah-olah mempunyai rasa ingin tahu yang sangat tinggi dan maybe a bit excited apabila melalui pengalaman membeli tuala wanita. Petikan-petikan mesej mereka ini  telah tersebar di laman media sosial dan kami menemuinya di sini:

1. Luke merasakan adalah tidak adil harga tuala wanita begitu mahal sedangkan kedatangan haid setiap bulan itu adalah satu proses semula jadi buat wanita.

2. Ash terkejut kerana dia baru dapat tahu bahawa tuala wanita itu ada pelbagai pilihan saiz. Dan itu bukanlah satu tindakan diskriminasi.

Err… Kondom pun ada pelbagai saiz kan, Ash?

3. Cal pula merasa pelik apabila orang memerhatinya dan buat muka ketika dia sedang memilih tuala wanita. Tapi dia masih tak faham kenapa orang melihatnya sebegitu.

4. Michael ini pula terlebih ambil berat tentang berapa bilangan tuala wanita yang diperlukan oleh wanita. Dia juga terkejut ada banyak pilihan bilangan tuala wanita di dalam satu pakej.

Haha! Boleh bayangkan bagaimana perasaan wanita itu! Dan ada diantara pengguna media sosial mengatakan ini semua adalah rekaan semata-mata. OK, ini realiti:

LIKE dan FOLLOW Vocket di Facebook serta Instagram


‘Gorilla’ Bawa Pulang RM860 Ribu Selepas Menang Di Final Kejohanan FIFA 2017

Tahukah anda pemenang perlawanan final FIFA Interactive World Cup 2017 ini membawa pulang wang tunai sebanyak USD200 ribu (kira-kira RM859 ribu)? Walaupun prize money nya tidak setinggi kejohanan DOTA, tetapi nilai hadiah utama ini akan meningkat saban tahun. Spencer ‘Gorilla’ Ealing menang bergaya ke atas Kai ‘Deto’ Wollin dengan agregat 7-3 walaupun saingan memang sangat sengit di awal permainan. Tag rakan yang selalu kena ‘tapau’ dengan anda dalam FIFA.


10 Iklan Raya Yang Berjaya Mendapat Tontonan Tertinggi Di Youtube Setakat Ini

Nampaknya pada tahun ini iklan Ramadhan dan Raya semakin perhatian orang ramai khususnya pengguna media sosial. Jika dulunya iklan-iklan ini sering diperlihat di televisyen namun pada tahun ini hampir kesemua syarikat ternama mula melepaskan iklan di Youtube terlebih dahulu.

Berpandukan bilangan tontonan di Youtube berdasarkan kempen Ramadhan dan Hari Raya yang bakal tidak lama lagi, berikut merupakan 10 senarai iklan yang paling berjaya mencuri perhatian orang ramai.

Jelas dapat dilihat iklan yang menyertakan elemen kekeluargaan, kenangan masa lalu, lagu yang catchy dan sinematografi yang mantap antara yang membuatkan 10 iklan ini berjaya mengutip bilangan tontonan tertinggi di Youtube. Tidak dilupakan juga faktor pengeluaran iklan yang awal khusus buat tontonan penonton.

Adakah iklan yang paling juara dihati anda tersenarai di dalam senarai ini? Kami berminat untuk tahu iklan Hari Raya yang manakah anda suka pada tahun ini.


25 Kedai Online Tempatan Dengan Harga Diskaun Sehingga 90%. #9 Ramai Yang Tak Tahu

Daripada apa yang kami perhatikan, ada 5 sebab utama kenapa anda tidak membeli barang secara online antaranya ialah tiada duit, tiada keperluan, harga tidak setimpal dengan nilai, membeli barangan lain yang lebih utama dan menunggu promosi dan diskaun. Sebagai pembeli bijak, tentu anda mahukan lebih nilai daripada setiap ringgit yang anda keluarkan, dan anda sanggup menunggu dan bersabar kehadiran diskaun untuk pembelian yang lebih berbaloi. Jadi, di bawah kami senaraikan 25 kedai online (e-commerce) tempatan yang menawarkan diskaun sehingga 90%.

Siapa yang tidak kenal Lazada. Dengan 1001 barangan di bawah bumbungnya, laman web ini menjadi tempat utama rakyat Malaysia membuat pembelian online.

Laman web fashion terkenal, Zalora menawarkan diskaun sehingga 20% dan penghantaran percuma melalui #MYCYBERSALE, hanya gunakan kupon ZSALE.

Barangan elektrik menjadi lebih murah apabila SENGHENG menawarkan promosi melalui laman web mereka.

Peminat buku tegar pasti sukakan tawaran hebat ini. Jika anda kenal jualan buku gergasi Big Bad Wolf, ini adalah syarikat yang bertanggung jawab menawarkan koleksi buku-buku hebat kepada peminat.

Bukan sekadar barangan, anda juga boleh membeli pakej percutian, penginapan dan pengangkutan melalui #MYCyberSale2015. Lihat tawaran penuh travel di laman web #MyCyberSale di sini atau laman Facebook mereka di sini.

Tidak perlu melawati ekspo bayi, kini anda boleh lakukan pembelian barangan bayi melalui atas talian sahaja. Dalam tempoh terhad, anda boleh penuhi keperluan bayi anda pada harga lebih jimat.

Belacan, budu, tempoyak dan pekasam adalah sebahagian daripada makanan kampung yang ditawarkan dalam laman web ini. Selepas ini anda tidak perlu balik kampung untuk merasa makanan-makanan eksotik ini kerana banyaknya sudah ditawarkan di hujung jari anda.

Gajet kamera boleh didapati dengan tawaran menarik di ShaShinKi melalui #MYCyberSale.

Para wanita amat menggemari mengunjungi Sogo di Jalan Tun Abdul Rahman. Mereka terkenal disebabkan tawaran diskaun yang banyak ketika musim jualan murah. Anda boleh mendapatkan diskaun sehingga 70% ke atas barangan wanita, lelaki, kanak-kanak, barangan kulit dan barangan rumah ketika #MYCyberSale. Barangan Best Buy mereka juga menarik.

Apabila laman web diskaun memberi lebih banyak diskaun, anda akan dapati barangan boleh didapati pada harga tidak masuk akal.

Poplook terkenal sebagai kedai online yang menjual pakaian fesyen Muslimah. Poplook menawarkan barangan berkualiti pada harga patut dan khidmat pelanggan yang cemerlang. Bersempena #MyCyberSale2015, Poplook menawarkan potongan harga sehingga 80%.

Reebonz adalah platform online untuk jual beli barangan mewah berjenama. Barangan utama termasuklah beg tangan, jam, barang kemas dan kasut. Reebonz menawarkan tambahan diskaun sebanyak 12% terhadap barangan yang dijual bersempena #MYCyberSale2015.

Rakuten melancarkan kempen Ultimate Sale bersempena MyCyberSale. Pelbagai insentif ditawarkan seperti Flash Sale, ganjaran mata bonus berlipat ganda dan penghantaran percuma di seluruh Semenanjung Malaysia. Diskaun yang ditawarkan pula adalah sehingga 90%.

Superbuy adalah laman web membeli belah tempatan yang menjual pelbagai barangan berkualiti. Penghantaran pantas, dengan pembayaran selamat menjadikan Superbuy antara pilihan rakyat Malaysia. Potongan harga yang ditawarkan adalah sehingga 70%.

Qoo10 Malaysia, sebuah laman web usahasama dengan eBay, adalah merupakan kedai online yang menyeronokkan, mudah, harga berpatutan dan selamat. Qoo10 beroperasi di beberapa buah negara lain seperti Singapura, Indonesia, dan Jepun.

Buzzaar adalah kedai online dari kumpulan Celcom Axiata yang menawarkan produk tempatan dari setiap negeri termasuklah Kek Lapis Sarawak. Produk mampu milik ini datangnya daripada usahawan tempatan seluruh Malaysia. Penghantaran percuma untuk pembelian melebihi RM150. Buzzaar menawarkan potongan harga 15% sempena jualan mega MyCyberSale.

Penerbit buku indie kontemporari ini menawarkan pembelian 10 buah buku pada harga RM155 (termasuk pos) sahaja!

Bookcafe.com.my adalah kedai buku online yang menawarkan ribuan tajuk buku terbaik dalam Bahasa Melayu. Bookcafe memberikan diskaun berganda, penghantaran PERCUMA ke seluruh Malaysia serta servis yang cekap & mesra untuk membantu para pelanggan. Harga buku bermula serendah RM1!

Kedai online rasmi Digi Telecommunications memberi pilihan terbaik dalam keperluan panggilan telefon dan internet anda.

The Body Shop memberi diskaun sehingga 50% menerusi pembelian melalui E-storenya dari 28 September sehingga 2 Oktober 2015. Penghantaran percuma untuk jumlah pembelian RM100 ke atas untuk Semenanjung Malaysia atau RM150 ke atas untuk Sabah dan Sarawak.

Selama lebih 30 tahun, L’OCCITANE telah mengambil inspirasi daripada art de vivre dan teknik French & Provençal untuk mencipta produk penjagaan kulit dan badan yang alami. Nikmati penghantaran percuma untuk pembelian RM200 dan ke atas.

foodpanda.my adalah portal penghantaran makanan terbesar di Malaysia dengan pelbagai pilihan restoran dan makanan. foodpanda menawarkan potongan sehingga 50%.

Teringin mencetak gambar keluarga sebagai buku foto, kad atau hiasan dinding di atas material yang berkualiti? Photobook menawarkan potongan harga sehingga 84% sempena MyCyberSale!

Malaysia Airlines menawarkan 5 hari istimewa untuk anda membeli tiket ke lokasi percutian impian anda!

Aquaria KLCC adalah akuarium bertaraf dunia yang menonjolkan kehidupan dan haiwan marin dari Malaysia dan serata dunia. Oceanarium ini mempamerkan lebih daripada 5,000 bahan pameran makhluk akuatik dalam ruang berkeluasan 60,000 kaki persegi ruang di tengah-tengah pusat bandar Kuala Lumpur.

Anda boleh shopping dan berpeluang menang Samsung A8 semasa #MYCYBERSALE2015 yang berlangsung dari 28 September sehingga 2 Oktober 2015. Daftar di www.mycybersale.my

Untuk mendapatkan maklumat penuh tentang jualan mega ini, anda boleh melayari YouTube DigitalMalaysia, laman web #MYCYBERSALE2015 di sini dan laman Facebook mereka di sini.

LIKE dan FOLLOW Vocket di Facebook serta Instagram


DG Hisham ‘Berang’ Namanya Diguna Untuk Sebar Berita Palsu Mengenai Ivermectin

Ketua Pengarah Kesihatan, Dr Noor Hisham Abdullah menyelar tindakan tidak bertanggungjawab daripada sesetengah pihak yang membuat berita palsu kononnya beliau menyarankan ubat Ivermectin diambil bagi melawan COVID-19.

Di laman Twitter rasmi DG Hisham, beliau menyatakan bahawa perang bukan sahaja berlaku di antara kita dan COVID-19, tetapi juga berita palsu yang berlegar di laman sosial.

“Another irresponsible fake news! Berita palsu lagi! Never ending battle fighting against the virus SARS-CoV-2 and viral of fake news in social media.” Katanya di dalam ciapan yang mendapat perhatian warganet.

Another irresponsible fake news!Berita palsu lagi!

Never ending battle fighting against the virus SARS-CoV-2 and viral of fake news in social media. pic.twitter.com/E2j7c9Kmug

— Noor Hisham Abdullah (@DGHisham) August 26, 2021

Pil Ivermectin tular sejak awal tahun ini selepas terdapat beberapa dakwaan bahawa ubat ini mampu merawat jangkitan COVID-19. Dakwaan ini kebanyakan hadir daripada individu yang tidak mempunyai latar belakang pendidikan perubatan atau farmasi.

14 Ogos lalu, Pusat Racun Negara menerima dua kes keracunan akibat pengambilan ubat antiparasit Ivermectin secara rawatan kendiri tanpa saranan dan kawalan pihak hospital.

Kes keracunan itu membabitkan seorang individu dewasa berusia 35 tahun, yang mengalami kesan sampingan sesak nafas berpanjangan selepas mengambil satu pil Ivermectin. Manakala satu lagi kes keracunan pula membabitkan seorang warga emas yang tidak sedarkan diri selepas menelan 15 pil Ivermectin sekali gus.

Lebih membimbangkan, Pusat Racun Negara memaklumkan tiada antidot atau rawatan khusus untuk kes keracunan akibat pengambilan Ivermectin buat masa ini.

Manakala Persatuan Farmasi Malaysia (MPS) dan Persatuan Perubatan Malaysia (MMA) dalam satu kenyataan mereka kepada Harian Metro minggu lalu menyeru supaya kegiatan penjualan haram ivermectin yang boleh memberi kesan buruk kepada kesihatan, dihentikan segera.

MPS dan MMA dalam kenyataan bersama berkata, ketika ini pihaknya terkejut dan bimbang dengan penjualan haram secara meluas Ivermectin yang kononnya dapat mencegah jangkita COVID-19.

Manakala DG Hisham sejak Mei lalu sudah menasihatkan orang ramai supaya tidak mengambil produk Ivermectin untuk tujuan rawatan dan pencegahan COVID-19. Hal ini berikutan tiada data klinikal bagi membuktikan keberkesanan penggunaannya dalam rawatan dan pencegahan COVID-19.

Menurutnya, Bahagian Regulatori Farmasi Negara (NPRA) memaklumkan bahawa setakat ini tiada produk dengan bahan aktif Ivermectin berdaftar dengan Pihak Berkuasa Kawalan Dadah (PBKD) untuk kegunaan manusia.

“Untuk makluman, Pentadbiran Makanan dan Ubat-Ubatan (FDA) belum pernah meluluskan indikasi Ivermectin bagi tujuan rawatan ataupun sebagai pencegahan Covid-19. Perkara ini dijelaskan oleh FDA dalam artikel yang bertajuk Why You Should Not Use Ivermectin to Treat or Prevent COVID-19 bertarikh 3 Mei 2021,” katanya dalam kenyataan hari ini.

Seorang pengguna Facebook telah melontarkan kata-kata tidak baik kepada Dr Noor Hisham sambil menyatakan bahawa negara kini berada di bawah arahan Dr Noor Hisham. Malah, pengguna Facebook itu memanggil Dr Noor Hisham sebagai “Daj***”. Klik pautan di bawah untuk membaca.

Menepis Kebencian Terhadap Dakwaan Dr Noor Hisham Sebagai Seorang Agen Freemason

Belajar Di Kolej Agama, Dr Noor Hisham Kongsi Pernah Terfikir Untuk Menjadi Mufti

Selepas Delta, DG Hisham Sahkan Kemunculan Lambda Sebagai Varian Baharu COVID-19


DG Hisham Ingatkan Banyak Sektor Dibuka Kerana Ekonomi, Bukan Kerana Ia Selamat

Ketua Pengarah Kesihatan Tan Sri Dr Noor Hisham Abdullah mengingatkan rakyat Malaysia untuk mematuhi prosedur operasi standard (SOP) yang ketat, berikutan pembukaan lebih banyak sektor ekonomi. Nasihat ini disampaikan sendiri oleh beliau di laman Twitter miliknya sambil mengingatkan kepada orang ramai bahawa kelonggaran sektor dibuat kerana ekonomi, bukan kerana ia selamat.

“Peringatan untuk semua, banyak tempat dibuka kerana ekonomi dan bukan kerana ia selamat. Perlu diingat, sila pakai pelitup muka, pelitup muka dua lapis jika boleh, amalkan jarak fizikal dan kerap mencuci tangan. Elakkan ruang yang sesak dan terkurung. Kekal selamat dan dapatkan vaksin secepat mungkin,” katanya.

A reminder to all, many places are opening because of economy & not because it is safe. Please keep that in mind; please wear a mask, double masks if possible, practice physical distancing & frequent hand washing. Avoid crowded & confined spaces. Stay safe & get vaccinated asap.

— Noor Hisham Abdullah (@DGHisham) August 19, 2021

Terdahulu, Perdana Menteri sementara Tan Sri Muhyiddin Yassin menyatakan bahawa kelonggaran beberapa sektor ekonomi di negeri Fasa 1 dibuat setelah negara berjaya mencatat lebih daripada 50 peratus populasi dewasa yang sudah divaksin.

Menurut Muhyiddin, perkara itu diputuskan dalam mesyuarat Majlis Keselamatan Negara (MKN) yang dipengerusikannya hari ini untuk mempertimbangkan cadangan Jawatankuasa Teknikal Khas MKN untuk meredakan lebih banyak sekatan, terutama bagi negeri-negeri Fasa 1.

Selain itu, aktiviti sukan, rekreasi dan rekreasi luar yang tidak melibatkan sentuhan fizikal kini juga dibenarkan tetapi hanya terbatas di daerah yang sama.

Bukan kerana ‘dine-in’, ini punca Perlis catat angka kes tertinggi negeri semalam. Klik pautan di bawah untuk membaca.

Bukan Kerana ‘Dine-In’, Ini Punca Perlis Catat Angka Kes Tertinggi Negeri Semalam

Kerajaan Umum Kelonggaran Buat 11 Jenis Aktiviti Ekonomi Buat Penerima Vaksin Di Negeri Fasa 1 PPN

Individu Terima Vaksinasi Lengkap Di Negeri Fasa 2 Boleh Rentas Daerah Dan ‘Dine-In’ Di Restoran


DG Hisham Jangka Angka Kes COVID-19 Mampu Mencecah 22,000 Menjelang Mac

Sebuah berita yang mengejutkan buat rakyat Malaysia apabila semalam dilaporkan angka kes COVID-19 kembali mencecah lima angka. Situasi yang berlaku secara tidak langsung membuatkan orang ramai risau sekiranya Perintah Kawalan Pergerakan (PKP) terpaksa dijalankan semula oleh pihak kerajaan.

Selain itu, terdapat juga pihak yang risau sekiranya sambutan Hari Raya Aidilfitri pada kali ini sekali lagi terhalang sekiranya undang-undang melibatkan perayaan atau rentas negeri dikuatkuasakan.

Terbaharu, DG Hisham memaklumkan kes COVID-19 dijangka akan terus meningkat dan mampu mencecah 22,000 kes harian. Difahamkan penularan varian Omicron antara yang menjadi punca utama peningkatan kes mendadak bukan sahaja di Malaysia malah seluruh negara.

Sementera itu, Menteri Kesihatan, YB Khairy Jamaluddin memaklumkan angka kes COVID-19 harian dalam negara dijangka mencecah 15,000 dalam masa terdekat.

Setakat ini, masih belum terdapat sebarang pengumuman rasmi daripada pihak kerajaan. Walau bagaimanapun, pihak kerajaan memaklumkan sedia memperketatkan SOP sekiranya angka kes terus meningkat dengan mendadak.

Sebagai rekod, negara luar turut terkesan dengan penularan varian ini di mana Singapura sekadar mencatatkan 344 kes pada 31 Disember 2021 manakala semalam negara ini mencatatkan angka kes lebih dari Malaysia iaitu sebanyak 10,390 kes.

Tular pada minggu ini apabila presiden PRESMA memaklumkan restoran mamak mungkin tidak lagi beroperasi 24 jam berikutan isu yang berlaku sepanjang pandemik COVID-19.

Restoran Mamak 24 Jam Mungkin Tinggal Kenangan, Lebih 2,000 Premis Dilaporkan Tutup

Sampah Yang Ditinggalkan ‘Pengunjung’ Jadi Punca Sebahagian Lebuh Raya Bukit Kukus Banjir


DG Hisham Jangka Kes COVID-19 Akan Kembali Meningkat Selepas Hari Raya

Lama dinantikan umat Islam seluruh Malaysia, akhirnya tahun ini menjadi saksi apabila orang ramai berpeluang beraya pada 2 Mei 2022. Meskipun disambut dengan sedikit ‘panik’ berikutan pengumuman yang dibuat, namun sambutan Hari Raya pada tahun ini tetap disambut dengan penuh meriah.

Dalam pada itu, di sebalik sambutan perayaan yang disambut bersama keluarga dan rakan-rakan, orang ramai diingatkan untuk menjaga diri dan keluarga dalam mengurangkan risiko penyebaran wabak COVID-19.

Menurut perkongsian terbaru Ketua Pengarah Kesihatan, Tan Sri Dr Noor Hisham, beliau menjangkakan kes COVID-19 dijangka akan kembali meningkat selepas sambutan Hari Raya. Dalam pada itu, kes yang bakal meningkat itu berkemungkinan besar daripada kategori 1 dan 2 sahaja.

Sebagai rekod, sepanjang dua bulan terakhir ini, kes COVID-19 di Malaysia daripada kategori 1 dan 2 merangkumi 99.5% manakala pesakit COVID-19 yang dimasukkan ke ICU telah menurun dengan mendadak. Selain itu, kes kematian serta yang memerlukan bantuan pernafasan juga menurun.

Dari segi peratusan vaksinasi, Malaysia merekodkan jumlah lengkap dua dos vaksin COVID-19 sebanyak 99% dan 92% bagi remaja manakala peratusan individu yang menerima dos penggalak sudah mencapai 70%. Semalam Malaysia turut merekodkan angka kes COVID-19 yang rendah berbanding bulan-bulan sebelumnya iaitu serendah 1,352 kes.

Sementara itu, pakar turut menjangkakan harga ayam akan terus meningkat serta bakal mencapai harga daging lembu.

Pakar Jangka Harga Ayam Akan Naik, Bakal Semahal Daging Lembu

Didakwa Ketengahkan Unsur ‘Drag Queen’, Netizen Kecewa Dengan Muzik Video Raya DSV


DG Hisham Tegur Imej ‘Bajet Cool’ Noh Salleh Merokok Di Acara KLFW 2022

Ketua Pengarah Kesihatan, Tan Sri Dr Noor Hisham Abdullah menegur Noh Salleh yang memegang sebatang rokok di acara Kuala Lumpur Fashion Week yang berlangsung di ruang utama pusat beli belah Pavilion, Kuala Lumpur.

Difahamkan bahawa rokok itu tidak dinyalakan, namun bagi DG Hisham, ia memberi gambaran negatif kepada anak muda di luar sana dan perbuatan itu dianggap sebagai contoh yang kurang baik dari seorang selebriti.

“KKM memandang serius terhadap isu berkaitan artis yang menonjolkan tingkah laku seperti merokok dan menghisap vape di khalayak ramai. Perbuatan ini menunjukkan contoh yang tidak baik kepada masyarakat sekeliling terutama kepada kanak-kanak & remaja.

KKM memandang serius terhadap isu berkaitan artis yang menonjolkan tingkah laku seperti merokok dan menghisap vape di khalayak ramai. Perbuatan ini menunjukkan contoh yang tidak baik kepada masyarakat sekeliling terutama kepada kanak2 & remaja. pic.twitter.com/xczzeOxaYI

— Noor Hisham Abdullah (@DGHisham) August 23, 2022

“KKM menyeru setiap lapisan masyarakat termasuk artis dan selebriti untuk membantu usaha KKM bagi memastikan perbuatan merokok dapat dijadikan sebagai satu budaya yang tidak diterima lagi dalam kalangan masyarakat,” tulis DG Hisham di Twitter miliknya.

Terdahulu, tular sebuah video di mana Noh Salleh keluar memperagakan baju keluaran Super Sunday dengan memegang sebatang rokok di tengah-tengah khalayak ramai.

Tindakan beliau turut dikritik oleh sebahagian netizen yang melihat kelakuan terbabit sebenarnya ‘tidak cool’ dan tertanya-tanya apakah yang cuba dibuktikan oleh Noh Salleh.

Selain itu, ini bukanlah kali pertama Noh Salleh mencetuskan kontroversi, beberapa bulan lalu beliau dirakam menghisap rokok elektronik semasa ditemubual media dalam sebuah acara yang berlangsung sekitar Julai lalu.

Mutha Puaka lancar koleksi khas bersama Hikari Rider. Rujuk pautan di bawah untuk membaca.

Mutha Puaka Lancar Koleksi Khas Bersama Hikari Rider

Tonton Noh Dan Mizz Nina Bercakap Tentang Perkahwinan Mereka Yang Masuk Tahun Ke-8


Merungut Dengan Kerja? Bersyukurlah Jika Pekerjaan Anda Tidak Seteruk Ini

Di kala anda sedang dalam perjalanan ke tempat kerja, mesti pernah sekali anda terdetik untuk bertukar perkerjaan lain. Mungkin anda ingin mencari kerja yang lebih baik dari segi gaji bulanan, mungkin anda ingin mencari kerja yang lebih mudah dari kerja anda sekarang dan banyak lagi kemungkinan kerja lain yang bermain di fikiran anda.

Tetapi pernahkah anda terfikir tentang pekerjaan orang lain? Adakah bayaran mereka setimpal dengan kerja yang mereka lakukan? Zakir Chowdhury adalah jurugambar rasmi untuk Barcroft Media dan beliau ingin berkongsi kepada dunia antara pekerjaan paling mencabar di Bangladesh; kerja mencuci longkang bawah tanah.

Lelaki ini adalah salah seorang pekerja untuk Dhaka City Corporation. Kerja beliau adalah mencuci longkang bawah tanah untuk mengelakkan ianya dari tersumbat dan menyebabkan banjir. Kerja mereka bertambah mencabar apabila tiada peralatan khusus dan pakaian keselamatan diperuntukkan kepada mereka untuk menyelam ke dalam; not even a goggles! Bagaimanalah mereka melihat di dalam sana.

Tanpa pakaian keselamatan, mereka memang terdedah dengan kuman dan bakteria yang ada di dalam longkang dan sudah ramai yang meninggal dunia kerana faktor kesihatan akibat pekerjaan ini. Bau busuk dari longkang ini pula sudah sebati dengan mereka.

Disebabkan populasi bandar Dhaka yang kini melepasi 14 juta penduduk, bandar berkenaan kini sering banjir kerana sistem perparitan yang tidak bagus. Dalam satu perkembangan, pihak berkuasa sedang mencari solusi untuk menyelesaikan masalah longkang ini di mana mereka akan menaik taraf sistem perparitan yang sedia ada.

Sementara bandar Dhaka menunggu untuk sistem perparitan baharu, buat masa ini mereka perlu bergantung kepada unsung hero  mereka yang bekerja keras untuk memastikan bandar mereka sentiasa dalam keadaan baik. Berapa pun bayaran yang mereka terima, ianya pastinya tidak setimpal dengan risiko pekerjaan ini.

Apa pun kerja anda sekarang, bersyukurlah kerana ada insan yang mempunyai kerja yang lebih teruk daripada anda. Jika diberi gaji lumayan pun untuk kerja mencuci longkang secara manual ini, saya pasti ramai yang akan fikir dua kali.


Beri Makan Gelandangan Di Amerika Sedarkan Aku Satu Sisi Baik Budaya Arab

Langit cerah berawan biru tanpa banyak awan. Udara sejuk musim bunga menerpa kulit memberikan rasa nyaman dan selesa. Di kiri-kanan, pokok-pokok botak dan kering. Banyak bangunan-bangunan yang kelihatan agak lama. Grafiti memenuhi dinding-dinding bangunan memberikan sedikit rasa ghetto.

Pemandangan di sini memang seperti ghetto-ghetto yang biasa kita lihat dalam filem-filem Hollywood. Kata Ayub, sebenarnya tempat ini dianggap antara kawasan berbahaya dan tinggi kadar jenayah. Tapi kata dia juga, jangan risau. Tiada siapa yang akan mengapa-apakan kami.

Di seberang jalan kelihatan ramai orang berkumpul di sekitar tempat pejalan kaki di simpang empat North and Greenmount itu. Ada yang duduk-duduk dan ada yang berjalan ke hulu hilir. Ada yang berbaju labuh, ada yang mengenakan baju sejuk.

Ada yang kelihatan lebih tua dan ada yang lebih muda. Tetapi, persamaan mereka kelihatannya semua berkulit gelap. Hanya aku dan Ayub lelaki berkulit cerah di sini. Ayub yang rupanya bagai mat saleh dan Arab, dan aku lelaki Asia.

I don't feel like it's very good idea to share this video but it's too ironic for me to fly in from Jordan (where there are so many refugees) and the third day in U.S. of America to help my friend giving out food for homeless here in Baltimore, MD.

A post shared by Hariz Hazwan (@hariz.hazwan) on Feb 29, 2016 at 5:23pm PST

Semakin aku dan Ayub berjalan menghampiri mereka, semakin mereka menerpa ke arah kami kembali.

“Can I take one? Can I take one?” Ada yang bertanya. “What’s inside?” Tanya yang lain pula. “Really, it’s free?” Ada suara di belakang. Mereka beramai-ramai mengelilingi kami dan menghulurkan tangan menanti.

Aku mengambil bungkusan polisterin yang disusun di dalam kotak yang aku bimbit  dan aku berikan kepada mereka yang menghulurkan tangan.

“Yes, yes, sure! Of course. Take it, take it. It’s halal chicken over rice and it’s free. Cant you see this sign here?” Sahut Ayub, lelaki berhidung mancung, rambut pendek rapat berjambang penuh dan bertubuh sasa sambil bergelak ketawa dan menunjukkan sign board yang tergantung di leher aku. ‘Halal Chicken Over Rice, Come Take, It’s Free’.

“It looks good man, its free? God bless you!” Kata seorang pakcik yang sedikit terbongkok dan mengenakan pakaian yang agak lusuh itu.

Tangan aku ligat memberikan makanan yang dimasak oleh Ayub pagi tadi kepada mereka ini.

“Hey man, can you pass mine some. Mine’s finished”, Ayub meminta bungkusan dari kotak aku untuk digantikan bungkusan-bungkusan nasi dan ayam kari yang telah habis dalam kotaknya.

Ayub, lelaki berdarah campuran Arab Jordan, African American dan Jerman itu merupakan kawan rapat lama aku. Aku mengenali Ayub sejak kurang lebih 5 ke 6 tahun lalu ketika kami menuntut di Fakulti Perubatan di universiti yang sama.

Walaupun usianya sudah pun mencecah 30 tahun tetapi kadang-kadang aku rasakan dia seakan kanak-kanak 5 tahun yang punya Attention Deficit and Hyperactive Disorder yang tertelan 10 kiub gula.

Lincah, terlampau bertenaga dan tidak boleh duduk diam. Jalannya seolah melantun dan cakapnya laju. Kadang-kadang, ibu jarinya dihalakan ke mulut untuk digigit-gigit. Sekarang, dia merupakan doktor pakar pelatih dalam bidang Perubatan Nuklear di University Maryland Medical Center.

Ini merupakan rutin mingguan Ayub menyedia dan membahagikan makanan kepada mereka yang memerlukan di kawasan sekitar Baltimore, Maryland. Selain dari membantu membanteras masalah kebuluran dan kekurangan zat yang ada dengan harapan Tuhan menerima amalnya, projek ini merupakan suatu projek eksperimen baginya.

Iaitu eksperimen untuk membuktikan bahawa dengan 30 dollar Amerika sahaja, dia dapat memberikan makanan yang cukup zat – karbohidrat, protein dan tenaga, juga rasa yang enak kepada 100 orang di Amerika.

Dan setakat ini, Ayub berjaya membuktikan dia dapat menyediakan nasi sepinggan penuh bersama ayam dan kari serendah 25 sen dolar Amerika bagi setiap orang.

Bagi negara yang punya masalah kebuluran yang besar walaupun gaji orang ramainya rata-rata 3600 dollar sebulan, kemampuan untuk menyediakan makanan kepada 100 orang dengan hanya bermodalkan 30 dollar, dianggapnya sebagai kejayaan yang besar.

Dan dengan gajinya sebagai seorang doktor di Amerika yang lebih tinggi, kejayaan eksperimennya ini membuatkan Ayub merasakan dia perlu lebih berhati-hati untuk membelanjakan wangnya.

Walaupun dia mampu sahaja untuk membeli kuih-muih dan pastri pada harga 25 dollar untuk sekali makan, kejayaan eksperimennya ini membuatkan dia merasakan itu adalah sesuatu yang tidak patut.

“You know there’s huge malnutrition issue here in America right? There’s those hungry people but there’s also those who are obese but undernutrition” Ayub menerangkan kepada aku masalah kekurangan nutrisi di negara ini.

Di sini makanan berkhasiat lebih mahal. Dan junk food yang lebih murah harganya menjadi pilihan golongan miskin. Akibatnya, golongan ini mendapat makanan yang cukup, tetapi bukanlah nutrisi yang cukup.

Hairan juga aku sebenarnya bagaimana aku boleh berada di situ. Tak pernah terbayang oleh aku, akan suatu masa aku mengagihkan bantuan makanan kepada rakyat Amerika.

Iya, Amerika yang selalu kita lihat di kaca TV dan movie itu. Aku ini orang Malaysia, bukan Switzerland. Dan di Malaysia pula, aku ini asalnya dari Kelantan. Negeri yang media suka gambarkan sebagai negeri termiskin.

Tetapi ini bukanlah pemerhatian pertama aku akan orang-orang susah di Amerika. Dalam perjalanan aku ke North and Greenmount di Baltimore itu pun, berapa ramai aku lihat orang yang tidur di tepi jalan.

Ramai lelaki yang berpakaian kusut masai dan menanti di lampu trafik untuk datang meminta wang. Ada yang memegang kadbod bertulis “I’m Homeless, Can You Help Me Out?”

Oh, mungkin ada yang berhujah Baltimore itu sememangnya begitu. Antara bandar jenayah terbesar di Amerika. Benar. Tetapi, di Washington D.C. yang letaknya kurang sejam dari Baltimore pun, aku lihat ramai juga orang tidur di jalanan.

Sebelum aku ke Baltimore, aku singgah di Washington D.C. terlebih dahulu untuk berjumpa dengan Abang Abdullah Haron, rakyat Malaysia yang bekerja untuk International Monetary Fund di sana.

Ketika aku di sana, aku lihat homeless yang berselimut cuba melawan kesejukan di tepi-tepi bangunan dan jambatan pun tidak kurang jumlahnya. Malah, ada juga orang tidur di jalanan beberapa tapak sahaja dari Rumah Putih, kediaman rasmi Presiden Amerika Syarikat.

Seolah-olahnya, mereka ini cuba sedaya upaya memberitahu Presiden di Rumah Putih yang gah itu, mereka ini tidak punya rumah. Seolahnya mereka ini cuba memberitahu kepada Presiden mereka, walaupun dia sibuk cuba campur tangan dalam negara lain dengan menghantar tentera dan ‘bantuan kewangan’, kerjanya di negaranya sendiri pun masih belum selesai.

Ini buat aku rasa sangat hairan. Kerana di Irbid, Jordan tempat aku tinggal dan belajar, di sana tiada pemandangan sebegini. Sedang Irbid itu sebenarnya menjadi hos berpuluh-puluh ribu pelarian Syria. Aneh bukan?

Kerana logik akal mudahnya akan berkata, pelarian ini sudah kehilangan segalanya. Hilang harta dan sumber wang. Jadi, bagaimana perkara ini boleh berlaku?

Bagaimana ada sehingga lebih 1.5 juta homeless di Amerika. Itu belum pun termasuk lagi mangsa ribut taufan Katrina pada tahun 2012 lalu yang masih tinggal di dalam khemah-khemah?

“It’s pretty simple, man. This is more of a manifestation of the sociopsychological structure than a product of socioeconomical condition,” Balas Ayub apabila aku nyatakan pemerhatian aku ini.

Helping Ayub did his weekly routine feeding #homeless in Baltimore, MD in the weekend. And some lady told her friend on the phone, "there's a Mexican and Chinese guy giving out food for free." LOL

A post shared by Hariz Hazwan (@hariz.hazwan) on Feb 29, 2016 at 5:16pm PST

Makes sense. Dan apa yang dia maksudkan adalah struktur kekeluargaan dan masyarakatlah yang memastikan tiada masalah homelessness berlaku di dalam masyarakat Arab terutamanya Arab Syria.

Orang Arab sememangnya tersangat rapat pertalian kekeluargaan mereka. Ibu bapa akan membuat rumah sehingga 3 4 tingkat dan mereka akan tinggal di tingkat paling bawah. Di tingkat-tingkat atasnya adalah untuk anak-anak mereka setelah mereka berkahwin.

Dan bangunan rumah mereka tanpa atap bumbung, untuk memudahkan tingkat atas ditambah. Semua ini untuk memastikan keluarga mereka kekal bersama. Atas sebab itulah mereka semua ini bangga akan nama keluarga mereka.

Iya, bukan semuanya positif kalau disebut akan kebanggaan Arab terhadap nama keluarga mereka. Banyak juga masalah yang timbul. Mereka kemudiannya menjadi berpuak-puak. Tetapi, dalam hal ini, ianya sangat baik.

Sebab itu, walaupun mereka terpaksa keluar dari negara mereka atas sebab perang, ikatan kekeluargaan yang kuat ini memastikan mereka tidak tidur di jalanan. Mereka akan memanggil anak saudara mereka tinggal bersama mereka.

Dua tiga keluarga tinggal dalam ruangan sempit. Mungkin juga ini berlaku kerana timbul rasa empati atas kesusahan ahli keluarganya yang lain. Mereka tahu kesusahan yang dialami, dan mereka mahu menanggung bersama-sama.

Benar, ada di antara mereka yang mendapat bantuan untuk sewa rumah dari negara-negara lain. Dan itu pun yang memastikan mereka masih punya bumbung di atas kepala. Tetapi, bukan semua yang mendapat bantuan.

Ada lagi yang perlu bersusah memaksa anak ke jalanan. Kalau mereka sudah lagi tidak mampu, mereka akan keluar dari bandar dan dihantar ke kem-kem pelarian. Tetapi, kalau pun mereka ke kem pelarian, mereka akan ke sana bersama keluarga mereka. Tiada yang ditinggalkan bersendirian.

Sedangkan, apa yang berlaku di Amerika adalah sebaliknya. Memang benar ada yang terpaksa keluar dari rumah mereka kerana tidak muflis. Ada yang hilang wang kesemuanya kerana tidak mampu menanggung kos perubatan.

Ini pun suatu masalah besar di Amerika juga. Tetapi ramai juga daripada mereka, anak-anak muda yang terpaksa ke jalanan kerana dihalau keluarga ataupun melarikan diri dari keluarga.

Ramai dari mereka yang keluar dari rumah seawal usia 18 tahun untuk ke kolej, dan mereka tidak mampu menanggung kehidupan. Dan akhirnya, ke jalanan mereka bertaruh nasib. Ada juga yang ke jalanan kerana punya masalah psikologi dan pelbagai lagi.

50 peratus daripada homeless di Amerika berusia 50 ke atas. Ini bermakna sebahagian dari mereka pun punya anak. Tetapi mereka ini tidur di luar sana tanpa bumbung di kepala.

Aku tidaklah mahu menunding jari kepada anak-anak mereka yang membiarkan bapa mereka tidur di jalanan secara membabi buta. Mungkin ada di antara mereka yang telah menyalahi anak-anaknya, ataupun mereka sendiri tidak mahu menerima bantuan dari anak mereka.

Sebentar, aku tidaklah terlalu naif untuk mengatakan masalah homelessness ini semata-mata berpunca dari ikatan kekeluargaan sahaja. Aku percaya terdapat pelbagai punca. Cuma apa yang aku katakan adalah sistem kekeluargaan dan hidup bermasyarakat adalah antara benteng paling kuat, dan juga benteng paling akhir bagi membanteras masalah ini.

Dan apa yang aku cuba sampaikan adalah inilah dia hasil penerapan nilai-nilai individualistik yang melampau dalam masyarakat mereka. Inilah dia hasil lemahnya nilai kekeluargaan dalam masyarakat.

Hasilnya manusia keluar dari rumah untuk tidur di sebelah Rumah Putih. Dan sungguh sebenarnya aku tak sangka juga, perjalanan aku ke Amerika ini menemukan aku suatu kebaikan dalam masyarakat Arab.

Tak aku sangka juga mereka punya sistem sosial yang lebih baik sehinggalah aku menapak kaki di celah-celah bangunan Georgetown University di Washington D.C. dan di kawasan ghetto Baltimore ini. Aneh bukan?

Aku asalnya ke Amerika untuk menumpang tidur di rumah Ayub dan belajar ilmu perubatan di hospitalnya. Tetapi, apa yang turut aku dapat pelajari adalah penyakit-penyakit struktur sosial masyarakat dan simptom-simptomnya.

Dan aku percaya, perkara yang sama juga berlaku di negara kita. Dan juga negara-negara yang lain.

“Man, the food is finished already” Laung Ayub dengan tersenyum luas dan berlari-lari. Ada beberapa lelaki yang sedang menjamu selera nasi berlauk kari ayam itu mengangkat tangan mereka ke arah kami.

Aku berjalan ke arah kereta sedan milik Ayu dan meninggalkan kawasan tersebut dengan sudut pandang dunia yang baru. Di Amerika pun ramai orang susah.


Kisah Sebenar Di Balik Tabir Mereka Yang Bekerja Di Bahagian Khidmat Pelanggan

Nota Editor: Perkongsian ini adalah daripada Zhana Zulkifli yang telah bekerja selama 2 tahun di bahagian khidmat pelanggan sebuah syarikat penyiaran terkenal di Malaysia.

Kami kongsikan semula di Vocket dengan izin daripada penulis. Penerbitan dan penyiaran semula artikel ini di media atau laman web lain mestilah dengan keizinan daripada penulis asal.

Setelah hampir 2 tahun berkhidmat dengan syarikat penyiaran terulung ni, rasa tergerak hati nak bagi tahu behind the scene customer service call centre ni. Berikut adalah situasi yang sering dialami customer juga pekerja.

Customer: Hello ni customer service eh. Adoi lamanya nak angkat. Semua tidur ke? Tak buat kerja ke?

Situasi sebenar: Ketahuilah anda kami yang berkerja ni tidak dibenarkan tidak menjawab panggilan lebih dari seminit. Seawal pukul 8 pagi kami menerima panggilan tanpa henti hingga cecah 200panggilan/minit hingga 12 pagi. Waktu rehat hanyalah 1 jam untuk makan dan 30 minit shortbreaks.

Customer: Kenapa dah potong akaun saya? Tak ada dapat panggilan dan sms pun bagitahu nak potong akaun.

Situasi sebenar: Penghantaran bill sudah dibuat. Semua details jumlah bayaran bulanan, jumlah tertunggak dan due date, billing period dah dinyatakan dalam bil. Tanggungjawab pelanggan adalah MEMBACA.

Sistem layan diri juga boleh guna iaitu SMS, AMSS dan website. Boleh semak sendiri tak perlu tunggu tarikh tamat baru terhegeh-hegeh. Dan pemotongan akaun dilakukan automatik oleh sistem, bukan manusia.

Customer:  3 hari lepas saya cakap dengan Bedah bt Samad, boleh tak nak cakap dengan dia lagi hari ni. Saya malas nak terang balik.

Situasi sebenar: Dalam sebuah call centre ada beratus-ratus orang. Ada yang nama sama dan kebanyakannya kami tak kenal satu sama lain. Jadi kalau nak minta bercakap dengan orang sama, allow us to send report and get that person to call you back in certain time.

Off day dan shift kami berbeza jadi susah nak trace ada ke tak orangnya by the time you called . Don’t expect us to transfer the call immediately to you.

Customer:  (Dengan nada marah) Korang semua ni memang *@@** kan? Korang tahu tak duit gaji korang kami yang bayar tau? Dah lah tak buat kerja, *@@@** punya servis. Korang operator je pun, bagi aku cakap manager la. Korang tak tahu apa-apa. *@@** betul! Lembap.

Situasi sebenar: The people you called operator is actually graduated from great university and great background study. Mostly we are master and degree graduates.

Sebab keadaan kekangan nak dapat kerja bidang kami and indeed we need money to survive kami kerja je yang ada ni. We aren’t lucky as you guys .We are not stupid.

Dan kami ada lah executive level yang kadang-kadang mungkin di posisi lagi tinggi daripada yang telefon. Any complaints about company we are working at boleh buat kat saluran yang betul bukan cara menghina kerja halal yang kami buat.

Baca: Mengapa Ikea Singapura Terus Berkembang Walaupun Dibuli Teruk Oleh Pelanggan Kiasu

Sebelum nak hina, maki, marah orang pikir dulu kalau anak, bini, ayah, mak, kakak, abang kau kat tempat kami, how would you react? TEPUK DADA, TANYA SELERA.

Sekian dari insan yang sering dihina dalam mencari rezeki halal.

Baca lagi: Layanan Khidmat Pelanggan Paling Cute Di Dunia

LIKE dan FOLLOW Vocket di Facebook serta Instagram


Rakyat Malaysia Ini Bakal Jadi Wanita Muslim Pertama Mengelilingi Dunia Dengan Motorsikal

Sewaktu melihat status-status yang di update oleh wanita ini di Facebook beliau, ramai yang menyangka beliau akan mengembara solo dengan bermotosikal di USA sahaja.

Jika anda masih ingat, kisah beliau pernah disiarkan di Vocket satu ketika dulu.

Baca: Pernah Sertai Kumpulan Rock, Kini Wanita Ini Jadi Pengembara Solo Tegar

Ia adalah kisah Anita Yusof – wanita pertama dari Malaysia yang pernah dianugerahkan ‘First Woman To Ride Solo Across Five Central Asian Countries On A Motorcycle‘ oleh Malaysia Book of Record pada tahun 2014 di atas kejayaan beliau mengembara dengan motorsikal secara solo di Asia Tengah.

Sebelum bercerita dengan lebih lanjut, kami kongsikan sedikit ringkasan tentang biodata Anita:

Siapa sangka kali ini beliau telah merancang satu projek yang berskala lebih besar. Ia bukan hanya setakat menjelajah USA sebagaimana yang disangka ramai, tetapi beliau akan bermotosikal merentasi 4 Benua dan menjelajah 39 buah negara sejauh 56,000 km secara solo!

Kesemua ini akan beliau lakukan dalam masa setahun bermula September ini.

Menurut Anita berikut adalah pelan perancangan beliau:

Jika diperhatikan, banyak yang perlu Anita lakukan sebagai persediaan untuk solo ride berskala besar yang berdurasi selama setahun ini.

Berkejar ke sana ke mari untuk menguruskan itu dan ini. Nak beli barang pun kena curi-curi masa. Ni pun masih ada lagi yang belum dibeli. Ride belum bermula tapi sejumlah RM15k telah habis dibelanjakan untuk macam-macam perkara.

Mungkin ada yang akan cakap, “Membazir duit je pegi ride/travel ni. Duit tu kalau buat down payment beli kenderaan ke, tukar perabot baru ke, renovate rumah ke, ada jugak nampak hasilnya.” LOL…Dia tak tau, pengalaman yang kita dapat dari mengembara tu money can’t buy.

Thanks to JPJ Ipoh staff for the co-operation given to me regarding my IDP renewal. Even though she’s reluctant in the beginning as she said, the actual procedure is to have the expiry date on the IDP, one year after the renewal (today), no matter if my previous IDP is valid until Nov 2015.

After some explanation, she softened and call the HQ, stating that this is a special case. Finally I got my new IDP which will be valid until Nov 2016. Driving license also renewed until Dec 2016. One job settled, 29 more to go.

Testing my gadjet. My tent confirm waterproof. Air yang bertakung tu boleh lepas ikan patin size besar berenang-renang and yet lapisan di bawahnya tetap kering eventhough dah bertakung for 10 hours.

My camp chair is very small after folded, and light too, about 500g only, yet durable. A good buy indeed. Amazing price for amazing quality. Seems like I have made a good choice lah.

Dah lama tak kena enjet. Atoiiiii… Tatittttt…. Titew takowt jarummm- yellow fever vaccine

Untuk pengetahuan, berikutan situasi politik dan ekonomi di Malaysia yang kurang memberangsangkan, Anita gagal mendapatkan nama besar untuk menaungi ekspedisi solo ride ini, seperti mana yang lazimnya menerima tajaan daripada berbagai pihak untuk kembara motosikal berskala besar seumpamanya.

GD’s new look. Thanks Edwin, KK and Praveena.

Justeru, sehingga artikel ini ditulis beliau masih gagal mendapatkan dana untuk menampung kos dan perbelanjaan yang besar bagi merealisasikan kembara jelajah dunianya.

Hanya syarikat Hong Leong Yamaha Motor, Givi dan Koyoko Sdn Bhd sahaja yang memberi tajaan dalam bentuk barangan setakat ini. Namun Anita tetap nekad untuk meneruskan kembara solo ini berbekalkan wang simpanannya yang tidak mencukupi untuk menampung keseluruhan kos perjalanan.

Givi has always been supportive towards me from the very beginning. When no one wants to believe in me, Givi trusts that I can do it. My biggg thanks to Givi Asia, Givi Italy, Hevik and Mr Joseph Perucca for the sponsorship, the continuos support and for believing in me. I’ll carry your brand for my upcoming ride.

Jika ada di antara anda yang ingin menghulurkan bantuan atau sumbangan, bolehlah menghubungi Anita di Facebook Page Anita Yusof.

Marilah kita sama-sama memberi sokongan kepada satu-satunya wanita Malaysia yang bakal melakar sejarah sebagai wanita Muslim pertama mengembara solo dengan motosikal mengelilingi dunia.

All the best Anita. Kami di Vocket mendoakan segalanya dipermudahkan dan Anita sentiasa di dalam perlindunganNya di sepanjang perjalanan.

Pergilah menjelajah dengan penuh semangat, pergilah mengembara untuk bertemu insan-insan berhati baik yang tanpa ragu akan menghulurkan bantuan di saat Anita memerlukan, dan kembalilah dengan ribuan kisah inspirasi untuk dikongsikan bersama kami.

Anda boleh ikuti pengembaraan Anita di Facebook Page Anita Yusof. Anda juga boleh ke Blog AnitaYusof00 untuk membaca pengalaman pengembaraan Anita yang lepas.

Baca kisah pengembaraan Anita yang lepas di sini: Pernah Sertai Kumpulan Rock, Kini Wanita Ini Jadi Pengembara Solo Tegar

LIKE dan FOLLOW Vocket di Facebook serta Instagram


Di Filipina, Batalkan Pesan Penghantaran Makanan Boleh Dipenjara Selama 6 Tahun

Satu rang undang-undang baharu bakal dikuatkuasakan di Filipina, di mana pelanggan bakal berdepan hukuman penjara selama enam tahun jika mereka membatalkan perkhidmatan penghantaran makanan.

Sekirangnya undang-undang ini diluluskan, setiap pelanggan akan menghadapi hukuman jika dia membatalkan makanan yang telah dibayar oleh penghantar makanan.

Rancangan ini dibuat setelah perkhidmatan penghantaran makanan semakin mendapat permintaan tinggi di Filipina, terutamanya di tengah-tengah situasi pandemik COVID-19.

Undang-undang ini juga bagi melindungi penghantar makanan daripada ‘prank’ yang sering dilakukan oleh orang yang tidak bertanggungjawab.

Seperti yang dilaporkan oleh Coconuts, pada 4 Jun yang lalu, Dewan Perwakilan setempat telah mengemukakan Rang Undang-Undang Perlindungan Makanan dan Barang Bekalan.

Peraturan ini dibuat untuk mencegah penipuan orang yang tidak mempunyai niat yang baik sehingga menyebabkan kemudaratan kepada penghantar makanan. Sesiapa yang didapati bersalah akan dipenjara hingga enam tahun atau denda 100,000 peso atau RM8,500.

Walaubagaimanapun, denda ini tidak akan dikenakan sekiranya ada pelanggan yang membatalkan pesanan mereka kerana telah menunggu lebih dari satu jam, atau sudah membuat pembayaran.

Terdahulu, seorang pemandu Grab wanita berkongsi kisah nyaris dirompak penumpang warga asing. Klik pautan di bawah untuk membaca.

Pemandu Grab Wanita Kongsi Kisah Nyaris Dirompak Penumpang Warga Asing

Daripada Pendapatan Enam Angka Kepada ‘Rider’ FoodPanda, Lelaki Ini Terpaksa Tukar Kerjaya Untuk Teruskan Hidup

Suami Tampil Jelaskan Salah Faham Mengenai Isterinya Buat GrabFood Sambil Bawa Anak


25 Kegunaan Chopsticks Yang Akan Memudahkan Kehidupan Anda

Jika anda tidak tahu guna chopsticks semasa makan, anda mungkin boleh guna chopsticks untuk perkara lain yang bermanfaat untuk kehidupan anda juga. Anda pasti terkejut dengan pendedahan ini atau adakah anda telah memikirkannya sebelum ini?


Dihalau Dari Masjid Di Seoul. Traveller Malaysia Luah Kekecewaan Beliau

Nota Edior: Luahan dari hati ini adalah daripada Irshad Harris yang sedang travel solo di Korea Selatan. Mudah-mudahan kisah ini menjadi pengajaran buat kita di sini. Ambil yang positif saja okey, terutama pesanan beliau di akhir artikel.

Inilah jawapannya kenapa Islam masih tidak berkembang di Korea Selatan.

Aku tiba di Seoul Station tepat jam 0432. Aku bergegas ke Yongsan Station untuk letak backpack aku yang berat, memandangkan aku akan ke sini semula petang nanti. Selesai drop bag di locker, aku bergegas pula ke Itaewon Station dengan harapan dapat solat berjemaah Subuh di Masjid Itaewon.

Malangnya, keluar saja dari exit 3 Itawon Station, aku sesat entah kemana. Setengah jam juga aku mencari masjid, dalam tahap suhu -7, aku jalan seorang diri di tengah bandar Itaewon mencari Masjid Itaewon.

Jam dah menunjukkan pukul 0715. Subuh mula jam 0607. Syuru’ pula jam 0744. Sehinggalah aku bertemu dengan seorang perempuan Korea yang nampak macam bergegas untuk pergi kerja, aku tanya dia, Itaewon Mosque?

Dia reply, Islam Temple? This way and turn right. Aku Kamsamida sahaja dan senyum, nak jawab apa lagi kan. Aku senyum seorang diri sambil bermonolog,

Islam Temple? No way (sambil gelak sinis).

Alhamdulillah, tepat jam 0730 aku sampai di Masjid Itaewon. Tak tahu kenapa aku menangis macam nampak Kaabah, mungkin sebab dah terlalu letih dan sejuk beku.

Dan, di sinilah bermulanya kekecewaan aku. Aku punya semangat nak solat di Masjid Itaewon, dari Seoul Station lagi aku sudah ambil wudu’. Sejuknya hanya Allah yang tahu.

Satu demi satu anak tangga masjid aku naik, tak henti-henti ucap Alhamdulillah. Kemudian kelihatan dua orang di depan pintu masjid masjid sedang bersembang, seorang Korean, seorang lagi macam Pakistani, nampak seperti berumur juga sekitar lingkungan 40-50an, aku rasa imam dan bilal.

Aku bagi salam, mereka jawab. Tiba-tiba salah seorang dari mereka (Korean) beritahu aku, sory, we’re closing. Terkejut lah aku, tak kan aku nak solat kat luar ni, memang sejuk membeku lah jawabnya.

Aku cakap, Subuh prayer. Dia kata okay, pray only. Aku pun melangkah masuk masjid, memang kosong dan paling seronok, panas. Aku nampak ada 2 sejadah kat ruangan hadapan, mungkin mereka berdua sahaja yang solat subuh di masjid pagi ini.

Selepas selesai solat, aku buka phone dan baca quran, bermula dari surah An-Nisa’ ayat 1. Dalam pertengahan aku baca ayat 37 (agak panjang ayat ni), tiba-tiba Korean guy tadi masuk and suruh aku keluar.

Aku ingat sapaan dia mula-mula sebelum aku masuk masjid tadi hanya gurauan, rupa-rupa nya memang betul suruh keluar. Aku pasrah lah, tapi aku nak habiskan dulu ayat 37 yang tergantung tadi, sayangnya, tak dapat.

Dia kunci pintu yang paling hampir dengan aku, tarik aku pergi main door dan dengan nada marah dia tempik aku, Get Out! We are closing!

Aku pandang je muka dia sambil angkat beg sandang aku dan pouchbag. Rasa nak pukul pun ada. Lebih menyedihkan, aku tak sempat pakai kasut lagi dia masih jerit get out!!

Baca: Perkongsian Itinerari Pusing Satu Korea Selatan 7 Hari Dengan Bajet RM1800

Gambar ni aku ambil sebelum sarung kasut

Selesai sarung kasut dalam suhu sejuk beku ini, aku meneruskan semula perjalanan ke Itaewon Station sambil mengesar air mata sendiri. Akulah insan paling kecewa hari ini.

Inilah kekecewaan aku paling besar terhadap Islam di sini. Ternyata, gelak sinis dan monolog sendiri aku dalam mengulangi ayat wanita korea tadi “Islam Temple” satu silap besar.

Hakikatnya, masjid ini hanya sekadar temple di mata rakyat Korea, dan pelancong-pelancong luar. Kebetulan semalam aku ke Haedong Yonggusa Temple, langsung tidak dihalau. Harini aku ke masjid, dihalau seperi anjing kurap pula.

Inilah jadinya bila rumah Allah dibuat seperti rumah sendiri, sedang Allah seronok menerima tetamuNya dalam rumah Allah yang bersih lagi suci untuk beribadah, kita pula manusia menghalau dan melarang orang ke masjid pada waktu-waktu tertentu.

Nasihat ini bukan sekadar untuk Masjid Itaewon, malahan mereka tidak akan faham luahan aku ini, tetapi buat masjid-masjid di tanah air kita sendiri, dan jika ada pembaca merupakan pelajar Malaysia di Korea, ubahlah persepsi mereka tentang masjid, bahawa masjid itu rumah Allah, bukan rumah mereka.

Tidak hairan rakyat Korea menggelarnya Islam Temple. Dan bagi aku, inilah antara punca Islam lambat berkembang di bumi Korea. Bukanlah niat aku untuk memburukkan Masjid ini, tetapi sebagai pengajaran juga buat seluruh masjid di Malaysia.

Akhir kalam, semoga Allah merahmati kalian, aku, rakyat Korea dan memberkati serta melimpahkan sepenuhnya rahmat buat Kota Itaewon dan warganya. In shaa Allah.

Aku merencanakan post ini sambil duduk di tepi dinding Itaewon Station, mengharapkan panas dari dalam bangunan ini, sambil melihat kesibukan rakyat korea bergegas untuk kerja.

Inilah dunia yang sementara, dan di sanalah akhirat yang kekal selamanya.

Suatu hasrat yang tak dapat,
adalah nikmat yang paling padat.

Baca lagi: 9 Masalah Sering Dihadapi Rakyat Malaysia Sewaktu Travel Ke Pulau Jeju, Korea Selatan

LIKE dan FOLLOW Vocket di Facebook serta Instagram


Di India, Orang Tua Dipukul Sehingga Maut Kerana Disyaki Muslim

Polis di Madhya Pradesh, India telah menemui mayat seorang warga emas yang dipukul oleh sekumpulan samseng kerana disyaki beragama Islam.

Menurut laporan, mangsa yang dikenali sebagai Bhanwarlal Jain, berumur 65, tidak stabil dari segi mental dan berasal dari Sarsi di daerah Ratlam, Madhya Pradesh. Insiden itu pula dikatakan berlaku di Manasa di daerah Neemuch di Madhya Pradesh.

Video kejadian itu tular di laman sosial Twitter menunjukkan Jain ditampar bertubi-tubi oleh seseorang yang memakai baju merah.

Dalam video tular itu, kedengaran Jain disoal oleh lelaki tersebut, “Siapa nama awak…Mohammed? Adakah anda dari Jabra? Tunjukkan kad Aadhar sekarang,” mintanya sambil terus memukul kepala Jain.

Trigger warning: A differently-abled elderly person Bhanwarlal Jain was brutally beaten in MP's Neemuch over suspicion of being a Muslim. The person (Dinesh Kushwaha) can be seen asking 'Are you Mohammed, Show me your Identity Card', while thrashing him. He Was Later Found Dead. pic.twitter.com/o0xvlFoUXK

— Mohammed Zubair (@zoo_bear) May 21, 2022

Sehari sebelum video itu tular, polis Manasa menemui mayat Jain dan mengeluarkan gambarnya di media sosial yang membawa kepada pengecamannya.

Pada Jumaat lalu, selepas mayat mangsa diserahkan kepada keluarga untuk upacara keagamaan, video kejadian itu tular, ahli keluarga Jain lalu berkumpul di luar balai polis Manasa dan menuntut tertuduh ditangkap.

Rakesh Jain, adik kepada Bhanwarlal, berkata abangnya sesat dan seluruh kampung sedang mencarinya. Rakesh berkata bahawa abangnya seorang yang tidak pernah mencetuskan masalah.

Sementara itu, laporan menyebut tertuduh dikaitkan dengan parti pemerintah Bharatiya Janata Party (BJP) dan isterinya dikatakan bekas ahli jawatankuasa BJP. Dia telah dikenal pasti dengan nama Dinesh Kushwaha, penduduk di kawasan Kachi di Manasa.

Insiden tersebut telah menimbulkan kemarahan orang ramai, terutamanya mereka yang menggunakan media sosial.

Mengulas mengenai video itu, penulis terkenal dan editor eksekutif Majalah Force, Ghazala Wahab menulis, “Kebencian ini menghakis. Ia memakan negara sendiri.”

Jurugambar terkenal Atul Kasbekar berkata, “Kami (India) sudah pasti berada di cerun yang licin dan amat berbahaya kepada keadaan undang-undang/perintah anarki,” katanya.

Zia Haq, seorang editor di Hindustan Times menulis, “Lelaki Hindu membunuh lelaki Hindu kerana mengesyaki dia seorang Muslim. Kita sedang turun ke dalam jurang maut. #StopHate (SIC).”

Sementara itu, pemimpin Kongres Rahul Gandhi, yang bercakap semasa satu acara di London, berkata bahawa India tidak berada di suatu fasa yang baik. “BJP telah menumpahkan minyak ke seluruh negara. Anda perlukan satu percikan & kami akan menghadapi masalah besar. Saya fikir itu juga tanggungjawab pembangkang, Kongres – yang membawa bersama-sama, masyarakat, negeri, & agama,” kata Gandhi, menurut agensi pengumpulan berita ANI.

Bagaimana perbalahan antara Muslim dan Hindu boleh tercetus di India ketika ini. Rujuk pautan di bawah untuk membaca.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Sambutan Perayaan Agama Hindu Di India Diraikan Dengan Serangan Ke Kawasan Muslim

Penganut Hindu Di India Minum Air Kencing Lembu, Percaya Mampu Sembuhkan COVID-19


Di Jepun, Penumpang Masih Berdisiplin Walaupun Keretapi Terkandas

Budaya Jepun memang antara budaya yang sangat disiplin. Ini terbukti lagi apabila satu video menunjukkan bagaimana penumpang keretapi yang terkandas, berjalan keluar dalam satu barisan.

Walaupun pengangkutan awam di Jepun sangat efisyen, namun kalau sudah nak rosak ia akan tetap rosak. Dalam satu kejadian pada 16 November jam 8 pagi di Kobe, sebuah keretapi terkandas akibat kerosakan pada laluan ketika penumpang dalam perjalanan ke sekolah dan pejabat.

Memandangkan kerosakan tersebut memerlukan masa untuk diselesaikan, anggaran 5,000 penumpang diarahkan untuk meninggalkan keretapi yang ketika itu berhenti pada trek kosong. Dan mereka berjalan ke stesyen berdekatan.

Tanpa sebarang kecederaan, proses pengeluaran penumpang itu berlaku dengan tenang. Namun, ianya masih mengagumkan melihat bertapa disiplin dan tersusunnya proses tersebut.

Kesemua penumpang dilihat berjalan dalam satu barisan dan memastikan langkah mereka hanya memijak bahagian tengah trek keretapi. Kelihatan juga petugas Japan Railways berada di platform untuk meminta maaf atas kesulitan yang berlaku dan memberi penumpang sebotol teh. Memang classy!

LIKE dan FOLLOW Vocket di Facebook serta Instagram


Di Kampung Ini Mayatnya Tak Berbau, Dan Saya Travel Ke Sini Untuk Tahu Mengapa

Sebelum trip ini saya telah dua kali ke Pulau Bali dan seperti pelawat lain, hanya berjalan disekitar Ubud, Kintamani, Kuta, Denpasar, Uluwatu, Nusa Dua, Tanah Lot dan kawasan sekitar.

Sudah lama saya berhajat untuk menjelajah ke seluruh pulau Bali dari Nusa Dua ke Melaya, Gilimanuk dan Pemuteran, Singaraja, Tulamben, Amed, Karangasem dan kawasan Bali Tengah di Bedugul dan Jatiluwih. Pada 4 Disember selama seminggu saya berpeluang secara solo menjelajah ke seluruh pelusuk pulau Bali.

Kampung Terunyan terletak di pesisiran Danau Batur di Kintamani dan terkenal dengan satu adat yang pelik dan sangat unik. Orang kampung terunyan mengamalkan adat hindu yang dinama kan sebagai hindu age atau hindu asal. Upacara mereka dicampur aduk dengan upacara anisme.

Mereka tidak mengkebumikan mayat tetapi meletak nya di bawah pokok Taru Menyan (species Banyan tree atau Ficus Benjamina). Pokok Taru Menyan ini berupaya menyerap bau busuk mayat manusia.

Untuk ke Kampung Terunyan, pelawat boleh menaiki bot selama 15 minit dari jeti kedisan dengan harga 600k Rupiah saorang (Rm 180). Pada saya harga nya terlalu mahal dan mengsyaki ada elemen scam.

Saya telah bertanya kepada beberapa orang di pekan Kedisan dan akhirnya diberitahu bahawa kereta boleh sampai ke Kampung Terunyan sejauh 3 km melalui pesisiran danau batur. Dari Kampung Terunyan saya boleh menyewa bot ke perkuburan dengan harga lebih murah.

Jalan ke kampong terunyan sangat lah sempit tetapi keadaan jalan nya amat baik. Apabila sampai di kampung saya menaiki bot lain dengan bayaran 250k (saya akan beritahu nanti macam mana untuk mendapat harga yang lebih murah).

Apabila sampai di perkuburan, saorang guide membawa saya ke tempat dimana mayat diletak di bawah pokok taru menyan. Saya berasa sangat pelik kerana tiada langsung bau mayat mereput (decomposing corpses) walhal ada yang berusia 2 minggu dan ada yang masih 5 hari.

Mayat diletak di dalam sangkar buloh tetapi dibungkus dengan kain untuk mengelak dari dimakan binatang buas. Walaupun begitu masih ternampak bahagian mayat yang terbujur keluar dari bungkusan.

Hanya 11 mayat dibenarkan diletak di situ dan mayat yang telah menjadi tulang akan di pindahkan ketempat sebelah untuk memuatkan mayat baru. Ada satu mayat yang saya lihat mempunyai kuku yang agak panjang. Adakah kuku masih tumbuh selepas seseorang itu mati?

Seperti biasa otak saya cuba memproses apa yang saya lihat dan cuba mencari jawapan.

Persoalan nya: Kenapa mayat di bawah pokok taru menyan tidak berbau busuk?

Mayat yang mereput akan mengeluarkan volatile gas dan kimia dari aktiviti micro-organism dan bacteria didalam mayat. Dari pembacaan saya, terdapat 30 jenis kimia yang dikeluarkan oleh mayat yang menyebabkan bau busuk termasuk methane, hydrogen sulphide, benzene, xylene, toulene, ammonia, trichloroethylene dll.

Para saintis NASA mendapati bahawa beberapa jenis pokok boleh menyerap bau busuk gas kimia volatile dari udara dan pokok taru menyan (spesis banyan tree atau ficus benjamina) adalah satu daripada nya.

Klik link wikipedia ini untuk penerangan lebih lengkap. Terima kasih kepada sahabat saya, Prof Dr Ibrahim Jantan Faculty Pharmacy UKM yang memberi info link ini. Jazakallah.

Ianya bukan sebab magik atau kerja dewa dewi yang menyebabkan mayat tidak berbau. Allah menjadikan pokok pokok dengan bermacam macam kegunaan nya tetapi manusia menjadi terlalu tamak dengan menebang pokok dihutan dengan penuh rakus.

Orang kuno bangsa Terunyan, 1000 tahun dahulu di kampung ini telah mendahului kajian saintifik untuk membersihkan bau mayat.

‘Aways seek answers of your inquisitive mind’.


Di Sebalik Kerjaya Pemandu Van Jenazah, Lelaki Ini Turut Hasilkan Dron Berharga RM60,000

Zek Aman Abd Ghani yang berusia 42 tahun merupakan seorang pemandu bas dan van jenazah yang berkhidmat di Universiti Malaysia Pahang (UMP) selama 13 tahun.

Tapi siapa sangka, di sebalik kerjaya beliau sebagai seorang pemandu, beliau juga merupakan seorang pakar dalam menghasilkan pesawat tanpa pemandu (UAV) atau dron bertaraf profesional di universiti tersebut.

Menurut beliau, lebih 30 unit dron telah berjaya dihasilkan dari pelbagai saiz serta kegunaan selepas lapan tahun berkecimpung dalam bidang elektronik itu. Kebanyakan komponen termasuklah rangka untuk kesemua dron yang dibuatnya telah dibeli dari China.

Pada peringkat awal pembabitan dalam bidang dron ini, beliau terpaksa melalui banyak cabaran terutama apabila beliau hanya belajar dengan ‘bergurukan’ internet semata-mata. Tambah beliau lagi, bukan mudah untuk menghasilkan dron sendirian tanpa kemahiran serta latihan khusus.

Beliau pernah berhadapan lebih 30 kali kegagalan, namun atas sebab minat mendalam dan berkat kesabaran, akhirnya beliau berjaya menerbangkan dron bersaiz kecil ke udara.

“Hanya Tuhan sahaja yang mengetahui perasaan saya apabila kali pertama dapat menerbangkan dron, air mata gembira tidak dapat ditahan untuk mengalir tanda rasa syukur pada Yang Maha Esa terhadap kejayaan diraih selepas mencuba banyak kali.

“Beberapa peringkat perlu dilalui sebelum dron dapat dihasilkan dengan sempurna selepas menerima peralatan dan komponen papan elektronik, kipas dan rangka tugas seterusnya membentuk rangka mengikut saiz diperlukan.

“Selepas rangka disiapkan tugas seterusnya memasukkan program ke dalam papan elektronik. Di peringkat ini kemahiran penting bagi memastikan misi menaikkan dan mengawal dron dapat dilakukan dengan berkesan,” terang beliau dalam satu temuramah bersama Harian Metro.

Terang beliau lagi, setiap dron yang direka olehnya menggunakan rangka yang diperbuat daripada beberapa bahan bermutu tinggi seperti aluminium dan gentian kaca serta bahan ringan lain. Pemilihan rangka yang baik akan mempengaruhi kualiti dron berkenaan untuk melakukan pelbagai tugasan.

Sepanjang lapan tahun terbabit menghasilkan pesawat tanpa pemandu ini, pernah beberapa kali dron beliau terjatuh dan mengalami kerosakan, namun dengan kemahiran yang ada ia boleh dibaiki tanpa perlu mengeluarkan belanja yang besar.

Walaupun beliau tidak pernah mengikuti sebarang latihan atau kursus secara formal, atas sebab minat yang mendalam dalam dirinya menjadi faktor utama dia mampu menghasilkan pelbagai dron dari segi saiz dan kegunaanya.

“Saya sanggup berjaga malam dan mengeluarkan perbelanjaan sendiri semata-mata untuk menghasilkan dron yang digunakan untuk mengambil gambar dan meracun di sektor perladangan.

“Minat berkenaan mampu memberi sumber pendapatan tambahan pada saya, dron dijual dengan harga antara RM1,500 hingga RM60,000 bergantung kepada saiz dan kegunaannya,” terang beliau.

Sesebuah dron mengambil masa kira-kira sehari sehingga tujuh hari untuk disiapkan mengikut saiz dron tersebut. Antara saiz dron yang dihasilkan antara 350 hingga 1,000 milimeter dengan dengan berat 600 gram hingga lapan kilogram.

Selain menghasilkan dron, beliau juga membaiki dron milik pelanggannya sekiranya berlaku sebarang masalah dan kerosakan.

Pihak pengurusan UMP turut memberikan sokongan sekaligus menambahkan semangatnya untuk terus menghasilkan dron seterusnya berkongsi kemahiran dengan para pelajar, pensyarah dan mereka yang meminati bidang berkenaan.

“Penggunaan dron di negara ini lebih tertumpu dalam sektor pertanian selain untuk merakam gambar. Diluar negara ia digunakan untuk pertahanan dan mengawal ruang udara.

“Kita mampu memajukan dron jika agensi berkaitan terus memberi sokongan dari segi geran menghasilkan produk berkenaan yang agak tinggi.

“Walaupun tanpa pendidikan tinggi, saya yakin mampu menghasilkan dron pelbagai guna yang sama taraf dengan produk luar negara,” jelas beliau.

Beliau sangat yakin dron mempunyai masa depan cerah kerana ia boleh digunakan dalam pelbagai sektor, malah negara maju sudah lama berjaya mempelbagaikan kegunaan pesawat tanpa pemandu itu.

Pada tahun lalu, seorang pemuda menawarkan perkhidmatan menyembur racun dan baja dengan menggunakan dron kepada pesawah di kawasan sekitarnya.

Tawar Perkhidmatan Guna Dron Bantu Pesawah, Lelaki Ini Raih Pendapatan RM5,000 Sebulan

Raih RM50,000 Hasil Penjualan, Wanita Ini Dakwa Jual Pokok Lebih ‘Untung’ Daripada Beli Emas

Pelajar Ini Jana Pendapatan RM100,000 Sebulan Hanya Jual Perabot Terpakai Di Kedah